text:
ঐহাক্না অহানবদা মখোয়গা ৱারী শাদ্রিঙৈদা ৱাফম খরা থমজনীংই মদুগী মতুংদা মখোয়গা শোইদনা ৱারী শাজগে।
মরুপশিং,
নখোয় পুম্নমক্কা উনবগী খুদোংচাবা ফংজবা অসিদা ঐহাক্না নুংঙাইবা ফাওই। নখোয় শুনা উনবা ওইরগদি ঐহাক্না হেন্না নুংঙাইরমগনি, অদুবু নখোয় খরা অমদা মপালদা নখোয়গী কোচিংগীদমক লৈখি। অমরোমদনা ঐহাক্না পার্লিয়ামেন্ত মীফম লৈবনা খরা চিল্লে।
মরুপশিং,
ঙসি জুলাই ২০নি। স্পোর্তসকী লমদা মসি মরু ওইবা নুমিৎ অমসু ওইরি। নখোয় খরনা খঙলমগনি মদুদি ঙসি অসি ইন্তর্নেস্নেল চেস দেনি। বরমিংহমদা কম্মনৱেল্থ গেমস হৌগদৌরিবা জুলাই ২৮ অসিদা তামিল নাদুগী মহাবলিপুরমদা চেস ওলিম্পিয়দ পাঙথোক্কদৌরিবা অসি য়াম্না অখন্নবসু ওইরি। হায়বদি লাক্কদৌরিবা নুমিৎ ১০-১৫ অসিদা ভারতকী শান্নরোয়শিংনা মখোয়গী তেলেন্ত উৎনবা, মালেমবু খুদুম চন্নবা অচৌবা খুদোংচাবা অমা ফংলগনি। ঐহাক্না লৈবাক অসিগী শান্নরোয় খুদিংমক্তা য়াইফ-মঙ্গোল পীজরি।
মরুপশিং,
অচৌবা স্পোর্তসকী অথোই-অহেন তানবদা লৈবাক্কী ওইনা চাউথোকচনীংঙাই ওইবা মীৎকুপ কয়া শান্নোয় কয়ানা পীখি। হন্দকসু শান্নরোয়শিং, নখোয়গী কোচশিংনা য়াম্না থৱায় য়াওরি। মমাংদা কম্মনৱেল্থতা শান্নরুবগী এক্সপরিয়েন্স লৈবশিংনা মখোয়না অমুক হন্না হোৎনবগী খুদোংচাবা অমা পীরি। শান্নরোয় ৬৫না অহানবা ওইনা মসিদা শরুক য়াগদৌরি, মসিনা মখোয়না য়াম্না চাউনা ইথিল পীগনি হায়না ঐহাক্না থাজৈ। নখোয়না করি তৌগনি, করম্না শান্নগনি হায়বা অসিগী নখোয়না এক্সপর্তশিংনি। ঐহাক্না হায়নীংবদি পুক্নিং হকচাং চংনা শান্নৌ, কন্না শান্নৌ, পাঙ্গল পুম্বা পুথোক্তুনা শান্নৌ অমসুং ৱাখল ৱাবা তৌদনা শান্নগদনি। অহানবা অসি কনাগা ৱারী শাগনি?
প্রজেন্তর: অবিনাশ সাবলে মহারাস্ত্রগী এথেলেতিক্সনি।
পি.এম. : অবিনাশ খুরুমজরি!
অবিনাশ সাবলে: জয় হিন্দ সর, ঐহাক অবিনাশ সাবলেনি, ঐহাক্না কম্মনৱেল্থ গেমসতা এথলেতিক্সকী মিতর ৩০০০গী ইভেন্ততা ভারতকী মহুৎ শিনগনি।
পি.এম. : অবিনাশ নহাক অসি আর্মীদা য়াওরম্মি অমসুং সিয়াচিন্দা পোস্তিং তারম্মি হায়না তাজৈ। মহারাস্ত্রগী লাক্তুনা হিমালয়দা দ্যুতী তৌবা, মসিগী মতাংদা অদোমগী অৱা-নুংঙাই অদু হান্না হায়বীয়ু।
অবিনাশ সাবলে: সর ঐহাক মহারাস্ত্রগী বীর জিলাদগীনি। অমসুং ঐহাক্না ২০১২দা ইন্দিয়ন আর্মীদা চংখি। অমসুং মদুগী মতুংদা আর্মীগী দ্যুতী কন্না তৌখি, চহি ৪ নোর্মেল দ্যুতী তৌখি অমসুং মসিদগী কয়া অমা তমশিনবা ফংখি। চহি মরি মখা তানা নোর্মেল দ্যুতী তৌখি, থা ৯ অমদি য়াম্না কনবা ত্রেনিং তৌখি, য়াম্না ৱাখি। ত্রেনিং অসিনা ঐহাকপু য়াম্ন কনখৎহনখি অমসুং মদুদগী ফংখিবা ত্রেনিং অদুনা লম অমা হেক্তদা চৎপা ঙমগনি হায়না ঐহাক্না ফাওখি অমসুং হায়রিবা ত্রেনিং অসিদগী, চহি মরিগী মতুংদা ঐহাক্না আর্মীদগী এথেলেতিক্সতা চংবগী খুদোংচাবা অমা ফংজখি। আর্মীবু ঐহাক্না য়াম্না তৌবীমল খঙবা উৎচরি অমসুং অসিগুম্বা অৱাবা মফমদা ঐহাক্না লৈরুবা অদুনা ঐঙোন্দা ঙসি য়াম্না কান্নবা ফংহল্লি।
পি.এম. : অবিনাশ ঐহাক্না তাজবদা অদোম্না আর্মী য়াওরবা মতুংদা খক্তা স্তীপলচেজ য়াওখি হায়না তাজৈ। সিয়াচেন অমসুং স্তীপলচেজকী মরক্তা মরী লৈনবরা?
অবিনাশ সাবলে: হোয় সর, ঐখোয়গী ত্রেনিংদা হায়বদি স্তীপলচেজকী ইভেন্ত য়াওবা ওবস্তেকল গেমগী ত্রেনিংসু য়াওখি। মসিদা ঐখোয়না হদ্দলশিং অদুগী মথক্তা চোংবা তাই মতুংদা ৱাতর জম্প অদু চোংবা তাই। মসিগী মওংদা আর্মীগী ত্রেনীদা ঐখোয়না ওবস্তেকল কয়া লান্থোকপা তাই। ক্রোলিং তৌবা নত্ত্রগা ফিত ৯গী দিতচ চোংবা তাই। হায়বদি ত্রেনিংদা ওবস্তেকল কয়া লৈখি মসিনা মরম ওইদুনা ঐঙোন্দা অরাইবা ওইখি। আর্মী ত্রেনিং মতুংদা ঐহাক্না স্তীপলগুম্বা ইভেন্তশিং অসি য়াম্না লায়খি।
পি.এম. : অবিনাস নহাক মমাংদা য়াম্না নোইরম্মি হায় অমসুং অতেনবা মতমগী মনুংদা নহাক্কী অরুম্বা হন্থহনখি হায় অমসুং ঙসি ঐহাক্না উবা ফংলে। অদোম য়াম্না ময়াং কাংলে, নখোয়গী পার্তনর নীরজ চোপরাসু য়াম্না তেনবা মতমগী মনুংদা অরুম্বা হন্থহনখি অমসুং মদু করম্না তৌখিবগে হায়বগী মতাংদা অদোমগী এক্সপরিয়েন্স অদু ফোঙদোকপীয়ু অমসুং মসিনা স্পোর্তস খক নত্তনা মীয়ামদসু কান্নবা ওইহৌনবা।
অবিনাশ সাবলে: সর ঐহাক্না আর্মীদা লৈরিঙৈদা দ্যুতী তৌবদা ঐহাক্কী অরুম্বা য়াম্না হেনগৎখি। ঐহাক্না স্পোর্তসতা চংলগে খল্লকপদা ঐহাক্কী য়ুনিৎ অমসুং আর্মীনা ঐহাক্না স্পোর্তস য়াওবদা য়াম্না ইথিল পীখি। অদুনা ঐহাক্না ঐহাক্কী অরুম্বা অসি হন্থহন্নবা খনখি। ঐহাক্কী অরুম্বা অসি কেজি ৭৫রোম ওইরমখি। অরুম্বা হন্থরমদ্রবদি ঙসি মসি য়ৌরিবা অসি ঙমলমগদ্রা? মখোয়না ঐহাকপু য়াম্না শৌগৎপীখি অমসুং ঐহাক্না আর্মীদা লৈরিঙৈদা ত্রেনিংগীদমক তোখাইনা মতম খাইদোকখি। অরুম্বা হন্থনবা হোৎনবদা থা ৩-৪ চংখি।
পি.এম. : অরুম্বা কয়াম হন্থহনখি?
অবিনাশ সাবলে: সর হৌজিক কেজি ৫৩ লৈ অমসুং মতম অদুদা ৭৪ লৈখি হায়বদি কেজি ২০ হন্থহনখি।
পি.এম. : য়াম্না হন্থহল্লি। অবিনাশ ঐহাক্না মশান্নগী মরমদা খ্বাইদগী পাম্বা অসি, ঐহাক্কী থমোয়দা অপেনবা পোকপা অসি থোইরগা লাকপা অমসুং পোরাগা লাকপা অদু নত্তে। কম্পিতিসন তৌবা খুদিংক ফ্রেশ ওই অমসুং নখোয়না শেম শাদুনা লৈবা অসিনি। ইরৈবাকচা খুদিংমক্কী য়াইফ-মঙ্গোল নখোয়দা পীনরি। নখোয়না কন্না হোৎনৌ। হৌজিক কনাগা ৱারী শারসিগে?
প্রজেন্তর: সর অচিন্তা শোউলী বেস্ত বেঙ্গলদগীনি মহাক্না ৱেত লিফতিং শান্নৈ।
পি.এম. : অচিন্তাজী খুরুমজরি।
অচিন্তা শোউলী : খুরুমজরি সর, ঐহাক ৱেস্ত বেঙ্গলদগীনি। ঐহাক হৌজিক ক্লাস ১২ তম্লি।
পি.এম. : অদোমগী মরমদা খরা হায়বীয়ু।
অচিন্তা শোউলী : ৭৩ কেতগোরীদা শান্নৈ সর।
পি.এম. : অচিন্তা নহাক অসি য়াম্না ইং তপ্পি হায়না ময়াম্না হায়নৈ। অমসুং অদোমগী মশান্না অসিদদি পাৱরসু চংই, শক্তিগী মশান্ননি। অদোম্না শক্তি অমদি শান্তি অনি অসি করম্না পুনশিনবগে।
অচিন্তা শোউলী : সর, করিগুম্বা ঐখোয়না য়োগ তৌরবদি ঐখোয়গী ৱাখল ইংথৈ অমসুং ত্রেনিং তৌবা মতমদা মদু পুথোক্নবা হোৎনৈ।
পি.এম. : অচিন্তা অদোম চাং নাইনা য়োগ তৌব্রা?
অচিন্তা শোউলী : হোয় করিগুম্বদা তৌহৌদবা য়াওই অদুবু ঐহাক চাং নাইনা তৌনবদি হোৎনজৈ সর।
পি.এম.- ফরে, ফরে অদোমগী ইমুং-ইমুংদা মীওই কয়া লৈবগে?
অচিন্তা শোউলী : ইমা অসুং ইয়াম্বগা লৈ।
পি.এম. : অমসুং অদোমগী ইমুংদগী মতেং ফংব্রা?
অচিন্তা শোউলী : হোয় সর, ঐহাক্কী ইমুংনা ঐহাকপু মপুং ফানা শৌগৎলি। নুমিৎ খুদিংগী শৌগৎপী সর।
পি.এম. – য়েংঙু অশোক অপন থোকপদা ৱাখল ৱারমগনি মরমদা ৱেথ লিফতিংদা শোকপা হায়বা অসি অচৌবা খুদোংথিনীংঙাই অমা ওই।
অচিন্তা শোউলী : সর ইমাগা ৱারী শাবা মতমদা ইমানা নীংথিনা শান্নৌকো হায়না অদুম হায়বী।
পি.এম. : য়েংঙু, ঐহাক্না পামবদি অদোম্না খুমাং চাউশিনবা, কান্নবা ফংবনি অমসুং অদোম্না য়াম্না খুমাং চাউশিল্লু। ফরে, অদোম্না অশোক-অপন থোকপদগী করম্না ঙাকথোকপগে? মসিগীদমক অদোম্না অখন্ননা শেম-শাবা করি লৈবগে?
অচিন্তা শোউলী : তৌদে সর, অশোকপা হায়বা অসি অদুম থোকই অদুবু সর মদুগী মরমদি ঐখোয়না মদুদা য়াম্না মীৎয়েং চংদে, অশোইবা অমনা অশোকপা নংহল্লি, মদু ঐহাক্না শেমদোক্নবা হোৎনৈ। অসুম্না তপ্না তপ্না অশোক অপন নংবা হন্থরকই।
পি.এম. : অচিন্তানা নহাক সিনেমা য়েংবা য়াম্না পাম্মি হায়না তাই, করিগুম্বা অদোম্না সিনেমা য়েংলবসু ত্রেনিংনা মরম ওইদুনা মতম ফংলমলোই।
অচিন্তা শোউলী: হোয় সর, ঐহাক্না মতম ফংদে, অদুবু করিগুম্বা ঐহাক্না ফ্রী ওইবা মতমদা ঐহাক্না য়েংই সর।
পি.এম. : হায়বদি মেদল লৌরগা হল্লকপদা অদোম্না তৌগদবা থবক অসি সিনেমা য়েংবা ওইগদ্রা?
অচিন্তা শোউলী : নত্তে-নত্তে সর।
পি.এম. : ঐহাক্না অদোমদা য়াইফ-মঙ্গোল পীজরি অমসুং অদোমগী ইমুংনা শৌগৎপীবগীদমক থাগৎপা ফোঙদোকচরি। ঐহাক্না মরু ওইনা অদোমগী ইমা অমসুং ইয়াম্বদা থাগৎপা ফোঙদোকচনীংই। মখোয়না অদোম্না শেম-শাবদা অৱাৎপা অমত্তা লৈহনখি। ঐহাক্না থাজৈ মদুদি কনাগুম্বা অমনা শান্নরোয় ওইরক্লবা মতমদা মহাক অমদি মহাক্কী ইমুং মনুংনা তপস্যা তৌবা তাই। কম্মনৱেল্থতা অদোমগী অঙম্বা থাক্তা পর্ফোরম তৌরম্মু, অদোমগী ইমা লোয়ননা লৈবাক্কী মীয়ামগী থৌজালশিং অদোমদা পীনরি। অচিন্তা ঐহাক্না য়াইফ-মঙ্গোল পীজরি।
অচিন্তা শোউলী : থাগৎচরি, থাগৎচরি সর।
প্রজেন্তর: সর হৌজিক ত্রীসা জোলী অসি কেরেলাদগীনি, বেদমিন্তন শান্নরোয়নি।
ত্রীসা জোলী : গুদ মোর্নিং সর, ঐহাক ত্রীসা জোলীনি। সর ঐহাক্না ২০২০ কম্মনৱেল্থ গেমসতা বেদমিন্তন শান্নখি সর।
পি.এম. : ফরে ত্রীসা অদোম কন্নুর জিলাদগীনি। মফম অদু লৌউ-শিংউ অমসুং ফুতবোলগীদমক মমিং চৎলি। বেদমিন্তন শান্নরিবা অসি অদোম্না কদাইদগী ইথিল ফংখিবগে?
ত্রীসা জোলী: সর ঐহাক্কী ইপানা ঐঙোন্দা ভোলীবোল শান্ননবা ইথিল পীখি অমসুং ঐহাক্কী পোক্নফম লমদমদা ফুতবোল অসি য়াম্না পামনৈ। অদুবু চহি মতাং অদুদা বেদমিন্তন শান্নবনা হেন্না খুদোংচাখি। চহি মঙাদা।
পি.এম. : ত্রীসা অদোমগী পার্তনর গায়ত্রী গোপীচনন্দগা অদোমগা অফবা মরুপনি হায়না তাই লোয়ননা দবল পার্তনরসু ওই। অদোমগী মরুপ ওইবগী মরী অমসুং ফিল্দ পার্তনরগী মরমদা খরা ফোঙদোকপীয়ু।
ত্রীসা জোলী: সর, ঐহাক্কী গায়ত্রীগী মরক্তা অফবা মরী লৈনৈ, ঐখোয়না শান্নমিন্নবা মতমদা য়াম্না চান্নৈ অমসুং পার্তনরশিংগা লোয়ননা অফবা মরী থম্বা অসি য়াম্না মরু ওই হায়না ঐহাক্না খল্লি।
পি.এম. : ত্রীসা অদোম অমদি গায়ত্রীনা কারগা হল্লকপা মতমদা করম্না সেলেব্রেৎ তৌগে হায়না খনবগে?
ত্রীসা জোলী: সর মফম অদুদা চৎলগা মেদল লৌরবদি ঐখোয়না সেলেব্রেৎ তৌগনি। অদুবু সর করম্না সেলেব্রেৎ তৌগদগে হায়বদি খঙদে।
পি.এম. – পি.ভি. সিন্ধুনা মহাক্না হল্লক্লগা আইস ক্রিম চাগনি হায়না খনখি। নহাক্কী ওইনা অফবা অহৌবনি, হৌজিক নহাক্কী মাংদা কেরিয়র লৈরি হৌজিক নহাক্কী মাইপাকপগী খোঙচৎকী অহৌবনি অমসুং মেৎচ খুদিংমক্তা চাদা ১০০ উৎনবা হৌৎনৌ। মেৎচ খুদিংমক মরু ওইনা লৌ। মেৎচ মতুংদা লাকপা ফল অদুগী খনবা তৌদনা অদোম্না খ্বাইদগী ফজবা পর্দোর্মেন্স উৎনবা হোৎনৌ। ঐহাক্না য়াইফ মঙ্গোল পীজরি, অদোমগী তীম পুম্বদা য়াইফ মঙ্গোল পীজরি।
ত্রীসা জোলী: থাগৎচরি সর।
প্রজেন্তর: সর হৌজিল মিস সলীমা তেতে, ঝারখন্দগী হোকী শান্নরোয়নি।
পি.এম. : সলীমাজী খুরুমজরি।
সলীমা তেতে: গুদ মোর্নিং সর।
পি.এম. : সলীমাজী অদোম কমদৌবীরিবগে?
সলীমা তেতে: নুংঙাইরি সর, অদোমদি কমদৌবীরিবগে?
পি.এম. : হৌজিক অদোম কোচিংগীদমক কদাইদা লৈবগে, মপালদা লৈবরা?
সলীমা তেতে: হোয় সর, হৌজিক ঐহাক, ঐখোয়গী অপুনবা তীম ইংলেন্দদা লৈ।
পি.এম. : ফৈ সলীমা, নহাক অমদি নহাক্কী ইপাবুংনা হোক্কীগীদমক অৱা কয়া মায়োক্নরকখি হায়না ঐহাক্না থেংনখি। হৌজিক ফাওবগী অদোমগী খোঙচৎ অসিগী মতাংদা করিগুম্বা খরা হায়বীরম্মু, মসিনা লৈবাক অসিগী শান্নরোয়শিংনসু ইথিল ফংগনি।
সলীমা তেতে: সর ঐহাক খুঙ্গংদগী হৌরকখি, মমাংদা ঐহাক্কী ইপাসু শান্নরম্মি। এস্তাব্লিশ তৌবদা মতম য়াম্না লৌখি। ঐহাক্না ইপাগা লোয়ননা শান্নবা চৎপা মতম খুদিংদা মতুং ইন্নখি। ঐহাক্না সাইকলদা মহাক্কা লোয়ননা চৎতুনা শান্নখি। ঐহাক্না ফমদুনা য়েংখি। ঐহাক্না মদু উবদা শান্ননীংবা পোকখি। ঝারখন্দদগী য়সবন্ত লাক্রাগুম্বা শান্নরোয়শিংনা করম্না শান্নখি হায়বা ঐহাক্না উখি। ঐহাক্না মখোয়গুম্বা অমা ওইনীংখি। তপ্না-তপ্না ঐহাক্না মশান্না অসিগী মরমদা খঙলকখি। নুমিৎ খুদিংগী ৱানা ঐহাক্না ইপাদগী তমজখি। মঙোন্দগী ঐহাক্না অফবা কয়া তমজবা ফংখি।
পি.এম. : সলীমা অদোম্না তোকিও ওলিম্পিক্সতা শান্নখিবা অদুনা মীপুম খুদিংমকপু শুমহৎখি অমসুং অদোমগী তোকিওগী এক্সপরিয়েন্স অদু শিয়র তৌরবদি ময়াম্নসু নুংঙাইগনি হায়না ঐহাক্না খল্লি।
সলীমা তেতে: চুম্মি সর, তোকিও ওলিম্পিক্স চৎত্রিঙৈ মমাংদা ঐখোয়না ৱারী শাখি। কম্মনৱেল্থ লাক্ত্রিঙৈদা ঐহাক্না মদুদা হান্না য়াওরুরে। অদুবু সর অহানবদা অদোম্না ঐখোয়গা তোকিও চৎত্রিঙৈ মমাংদা ৱারী শাবা অদুনা ঐখোয়না ইথিল পীখি। ঐখোয়না য়াম্না নুংঙাইখি, অমদি মদুনা ইথিল পীখি। ঐখোয়না তোকিও ওলিম্পিক্সতা করিগুম্বা খরদি তৌদবা য়াদে হায়না খল্লগা চৎখি। তুর্নামেন্ত অসি চৎপদসু ঐখোয়না চপ মান্নবা ৱাখল্লোন অসিগী চৎকনি। তোকিও ওলিম্পিক্স তৌবা মতমদা কোবিদ লৈখি অদুনা ঐখোয়না অৱাবা য়াম্না মায়োক্নখি, মমাংদদি য়াম্না নীংথিনা শিনখি, তোকিও চৎপদা ঐখোয়না য়াম্না তমশিনবা ফংখি অমসুং ঐখোয় ইশানা কয়া অমা তৌজখি। মমাংগুম্না ঐখোয়বু শৌগৎপীয়ু ঐখোয়না শোইদনা মাইপাক্তুনা হল্লক্কনি। ঐখোয়গী তীমনা নীংথিনা শান্নদুনা তোকিও ওলিম্পিক্সতা ঐখোয়গী মশক তাকখি। সর মদুগুম্বা ঐখোয়না মখা চত্থবা তাই।
পি.এম. : সমীমা অদোম্না য়াম্না চহি নৌনা অচৌবা মালেমগী থাক্কী মেৎচশিং শান্নখি। অমসুং মসিগী এক্সপরিয়েন্স অসিনা তুংদা য়াম্না কান্নরগনি। অদোমগী তুংগী পুন্সিদা য়াম্না কান্নরগনি। অদোমগী খুত্থাংদা ঐহাক্না নুপা অমদি নুপীগী হোক্কী তীমদা য়াইফ পাউজেল পীজরি। শোইদনা মেদল লৌরকপা ওইয়ু।
সলীমা তেতে : থাগৎচরি সর।
প্রজেন্তর: সর্মীলা হরিয়ানাদগী, মহাক পেরা এথেলিতিক্সকী শোতপুৎ শান্নরোয়নি।
সর্মীলা : খুরুমজরি সর।
পি.এম. : খুরুমজরি শর্মিলাজী, অদোম হরিয়ানাদগীনি, মফম অদুদি শান্নখোৎনবগী হৌরকফমনি। অদোম্না চহি ৩৪দা অদোমগী স্পোর্তসকী কেরিয়র হৌখি। অমসুং চহি অনিদা গোল্দ মেদল অনি লৌদুনা উৎখি। অঙকপা অসি করম্না থোকখিবগে হায়বা ঐহাক্না খঙজনীংই? অদোম্না কদাইদগী ইথিল ফংবগে?
সর্মীলা : সর ঐহাক হরিয়ানাগী মহেন্দ্রগর জিলাদা লৈরম্মি মতুংদা রেৱারীদা অমুক লৈরমখি। অমসুং সর, ঐহাক্কী পুন্সিদা অচৌবা চৈথেং ফংখি। অদুবু ঐহাক্না অঙাং ওইরিঙৈদগী শান্নবা পামখি অদুবু খুদোংচাবা ফংখিদে। ঐহাক্কী ইমুং মনুং য়াম্না লৈতা লায়ররে, ঐহাক্কী ইপা ইমা মিৎ উবা ঙমদে, ঐহাক্কী ইনাওনুপী অহুম লৈ, ইনাওনুপা অমা লৈ। ঐহাক য়াম্না চহি নৌনা য়ুম পানখি। অদুবু ঐহাক্কী ইপুরোইবগী মীওৎ-মীনৈ খাংবা তাখি। ঐহাক্কী ইচানুপী অনি লৈ সর, মখোয়সু স্পোর্তস শান্নৈ। ইমা ইচা ঐখোয়দা য়াম্না ওৎপী নৈবীবনা ঐহাক্কী ইপা ইমানা ঐখোয়বু ইপামদা পুদুনা লাকখি। ইপামদা চহি তরুক লৈখি। ঐহাক্না অঙাং ওইরিঙরদগী করিগুম্বা খরা তৌবা পামদুনা লাকখি। অদুবু লম্বী লৈখিদে। অনিরকশুবা ওইনা লুহোংলবা মতুংদা ঐহাক্না স্পোর্তসতা চংলগা লেপখি। ঐখোয়গী মরী-মতা তেকচান্দ ভাই, ফ্লেগ বিয়র্র অসিনা ঐহাকপু য়াম্না সপ্পোর্ত তৌখি। মহাক্না অয়ুক অমসুং নুমিদাংৱাইরমদা নোংমদা পুং নিপান ত্রেনিং তৌখি অমসুং মহাক্না মরম ওইদুনা ঐহাক্না চহি অনিদা নেস্নেলগী থাক্তা গোল্দ মেদল লৌবা ঙমজখি।
পি.এম. : সর্মীলাজী অদোমগী পুন্সিদা থোক্লিবশিং অদু কনাগুম্বা অমা ওইরবদি নীংবা কাইগনি অদুবু অদোমনা থৌনা লৈনা লেপতুনা নীংহন্নবা লৈখিদে। সর্মীলাজী অদোম তশেংনমক প্রজা পুম্নমক্কী রোল মোদেল অমনি অমসুং অদোমগী ইচানুপী অনি লৈ। অদোম্নসু হায়বীখ্রে, মখোয়না স্পোর্তসকী মরমদা খরা খঙই হায়না। অঙাংশিং অদুনা করি পাম্বগে?
সর্মীলা : সর ঐহাক্কী ইচানুপী অহান্না হৌজিক অন্দর ১৪দা জেবলিন শান্নৈ। মহাক অফবা শান্নরোয় অমা শোইদনা ওইরক্কনি। য়ুতোপিয়া হরিয়ানাদা পাঙথোক্কদবা গেমশিংদা অদু শোইদনা খঙলগনি। সর ঐহাক্কী ইচা অতোম্বীনা তেবল তেন্নিস শান্নৈ। ঐহাক্কী ইচাশিং স্পোর্তসতা পুরকপা অসিনা মখোয়গী পুন্সিদা অফবা অমা পাঙথোকপীবনি মরমদি মখোয়না মায়োক্নখিবা অদু মতুংদা অমুক মায়োক্নদবা ওইরসনু।
পি.এম. : ফরে সর্মীলা অদোমগী কোচ তেকচান্দজী অসি পেরালিম্পিয়ন অমনি, মঙোন্দগী অদোম্না য়াম্না তম্বা ফংলমগনি?
সর্মীলা : হোয় সর! মহাক্না ঐহাকপু ইথিল পীখি অমসিং ঐহাকপু পুং মরি প্রেক্তিস তৌখি। স্তেদিয়মদা চৎতবা মতমদা মহাক্না য়ুমদা লাক্তুনা তাকপী। ঐহাক্না চোকথরকপা মতমদা মহাক্না ঐঙোন্দা নীংহন্নবা তৌদনবা পুক্নিং থৌগৎপীখি, কন্না হোৎনবগী মহৈ শোইদনা ফংগনি, কন্না হোৎনবদা মীৎয়েং থম্মু তাকপীখি সর।
পি.এম. : সর্মীলা অদোম্না শান্নবা হৌখিবা চহি অসিদা শান্নবা হৌবা হায়বা অসি মীওই কয়াগীদি য়াম্না অৱাবা ওইগদৌরিবনি। অদোম্না মাইপাক্কে খনবগী অখাং কনবা অদু লৈরবদি পান্দম অমত্তা ওইথোক্তবা লৈতে উৎপীরি। শীংনবা খুদিংমক থৌনা পুথোক্তুনা মায়োক্নবা তাই। অদোমগী হোৎনবা কনবা মতৌ অসিনা লৈবাক পুম্বদা ইথিল পীখি। ঐহাক্না অদোমদা য়াইফ-মঙ্গোল পীজরি অমসুং অদোমগী ইচাশিংগীদমক অদোম্না থম্লিবা মঙলানশিং শোইদনা থুংবা ওইয়ু হায়না ঐহাক্না মঙ্গোল পীজরি। অদোম্না হোৎনরিবা থৌনা লিংজেল অদুগা চপ মান্ননা অদোমগী ইচানুপীশিংনা হোৎনরবদি শোইদনা ঙানথোইগনি। অদোমগী অঙাংশিংদসু ঐহাক্না মঙ্গোল পীজরি।
প্রজেন্তর: হেবলোক্তগী শ্রী দেবিদ বেখম, মহাক অন্দমান অমসুং নিকোবরদগীনি। মহাক সাইক্লিং তৌই।
দেবিদ : খুরুমজরি সর!
পি.এম. : খুরুমজরি দেবিদ! কমদৌবীরি?
দেবিদ : নুংঙাইরি সর!
পি.এম. : দেবিদ অদোমগী মিং অসি য়াম্না অফাওবা ফুতবোল শান্নরোয়গা মান্নৈ। অদুবু অদোম্না সাইক্লিং তৌরি। ময়াম্নসু অদোমদা ফুতবোল শান্নৌ হায়না হায়রমগনি? অদোম্না ফুতবোল প্রোফেস্নেল ওইনা শান্নগে খন্দব্রা? নত্ত্রগা সাইক্লিং অসিনা অদুমক অদোমগী অহানবা চোইস ওইখিব্রা?
দেবিদ : ঐহাক্না প্রোফেস্নেল ওইনা ফুতবোল শান্নবা য়াম্না পামজখি। অদুবু অন্দমান অমসুং নিকোবরদা ফুতবোলগী স্কোপ কয়া লৈতে। মরম অসিনা ঐহাক্না ফুতবোল শান্নবা ঙমখিদে।
পি.এম. : দেবিদ অদোমগী তীমমেত্তা মমিং লৈরবা ফুতবোল শান্নরোয়গী মমিংগা মান্নবা অমগা য়াওই হায়। নখোয় অনিমক ফ্রী তাইমদা ফুতবোল শান্নব্রা?
দেবিদ : ঐখোয়না ফুতবোল শান্নদে সর মরমদি ঐখোয়না ত্রেনিৎদা পুক্নিং চংখি, ঐখোয়গী ত্রেক্তা সাইক্লিং তৌবদা পুক্নিং চংখি। ঐখোয়না মপুং ফানা ত্রেনিং তৌনবা হোৎনখি।
পি.এম. : ফৈ দেবিদ, অদোমগী পুন্সিদা অৱাবা কয়া মায়োক্নখি অদুবু অদোম্না সাইকল থৌবা লেপখিদে অমসুং মসিদা ইথিল য়াম্না তঙাই ফদে। অদোম্না ফংলিবা ইথিল অমসুং থৌনা অসি অঙকপনি, অদোম্না মসি করম্না মায়োক্নখিবগে?
দেবিদ : ঐহাক্কী য়ুমগী মীওইশিংনা ঐঙোন্দা য়াম্না ইথিল পীবিখি, মাংদা চংশিনগদবনি অমসুং মেদল পুদুনা লাক্কদবনি হায়খি অমসুং মসিদগী ঐহাক্না মেদল পুরক্কে হায়না লেপখি।
পি.এম. : দেবিদজী অদোম্না খেলো ইন্দিয়া য়ুথ গেমসতসু গোল্দ মেদল লৌখি। খেলো ইন্দিয়া গেমসনা অদোমদা করম্না মতেং পাংখি? অদোম্না মাইপাক্নবগী লৌখিবা অদোমগী ফিরেপতা কয়াম মপাঙ্গল হাপখিবগে?
দেবিদ : সর ঐহাক্কী অহানবা খোঙচৎতা ঐহাক্না অনিরক নেস্নেল রেকোর্দ থুগাইখি অমসুং অদোম্না মন কী বাত্তা ঐহাক্কী মরমদা ফোঙদোকখিবা অদুদা ঐহাক্না য়াম্না হরাওখি অমসুং অদোমগী মন কী বাতনা ঐঙোন্দা য়াম্না ইথিল পীখি অমসুং নেস্নেল লেবেল য়ৌবা ঙম্নবা ঐহাক্না অহানবা অন্দমান অমসুং নিকোবরগী শান্নরোয় ওইরি অমসুং মসিনা ঐহাক্কী অন্দমানগী তীমদা নুংঙাইবা পোকহনখি, ঐহাক্না ইন্তর্নেস্নেলগী থাক্তা ভারতকী তীমদা য়াওবা ফংবা অসিদা মখোয়না য়াম্না চাউথোকচবা পোকই।
পি.এম. : য়েংঙু দেবিদ অদোম্না অন্দমান অমসুং নিকোবর পল্লকপা অসিদা ঐহাক্না হায়জনীংবদি মসি লৈবাক অসিগী খ্বাইদগী ফজবা শরুক্নি। নিকোবরগী সুনামিনা অদোমগী ইপা লৌখিবা মতমদা অদোম চহি অমা মখাই খক্তা ঙাইখি মদুগী মতুং চহি তরা লৈরগা অদোমগী ইমাসু লৈখিদ্রে। ২০১৮দা ঐহাক্না নিকোবরদা লাকপদা ঐহাক্না সুনামি মেমোরিএল চৎপগী খুদোংচাবা ফংজখি অমসুং মখোয়বু ইকাই খুম্নখি। অসিগুম্বা অৱাবা মরক্তা অদোমবু পুক্নিং থৌগৎখিবগীদমক ঐহাক্না অদোমগী ইমুং মনুংবু থাগৎপা ফোঙদোকচরি। ইরৈবাকচা পুম্নমক্কী থৌজাল অদোমদা পীনরি। য়াইফ মঙ্গোল পীজরি।
দেবিদ : থাগৎচরি সর!
মরুপশিং,
মমাংদা হায়খিবা অদুগুম্না নখোয় পুম্নমক্কা উনবা ফংলবা, নখোয়গা ৱারী শাবা ফংলবদি য়াম্না নুংঙাইরমগনি। অদুবু ঐহাক্নসু হায়খ্রে নখোয় কয়ানা মালেমগী তোঙান-তোঙানবা লৈবাকশিংদা ত্রেনিং তৌরি অমসুং হৌজিক চত্থরিবা পার্লিয়ামেন্তগী সেসন অসিনা মরম ওইদুনা ঐহাকসু য়াম্না চিনখি মরম অসিনা ঐহাক্না মতম কাইথোকপা ঙমখিদে। অদুবু নখোয়না হল্লকপদা নখোয়গা শোইদনা উনগনি অমসুং নখোয়গী মাইপাকপা অদু পুন্না নুংঙাইবা ফোঙদোকমিন্নগনি হায়না থাজবা পীজরি। লৈবাক অসিনা নীরজ চোপ্রাদা চাউনা থাজবা থম্মি।
মরুপশিং,
হৌজিক লৈরিবা মতম অসি ভারতকী স্পোর্তসকী পুৱারীদা য়াম্না মরু ওইবা তাঙ্কক অমনি। ঙসি শান্নরোয়শিংদা থৌনা য়াম্না লৈরে, ত্রেনিংসু ফবা হেনগৎলক্লি অমসুং স্পোর্তসকী মাইকৈদা লৈবাক অসিনা খল্লিবা ৱাখল্লোন অসি চাউখৎলক্লি। নখোয় পুম্নমক্না অনৌবা পনখৈ তম্না চংশিল্লি, অনৌবা পনখৈ য়ৌবা ঙম্লি। নখোয়গী মরুপ কয়ানা ইন্তর্নেস্নেল তুর্নামেন্তশিংদা শীংথানীংঙাই ওইনা পর্ফোর্মেন্স উৎখি। লৈবাক পুম্বনা ঙসি নখোয়দা অমুক্তা উখিদ্রিবা মওংদা থাজবা থম্মি। অমসুং মরুপশিং হন্দক্কী কম্মনৱেল্থ তীম অসি য়াম্না অখন্নৈ। ঐখোয়দা এক্সপরিয়েন্স লোয়ননা অনৌবা ইনর্জী অনিমক্কী ফজরবা অপুনবা অমা উবা ফংলি। তীম অসিদা চহি ১৪ খক্তা ঙাইরিবা অনহাত, চহি ১৬কী সঞ্জনা সুশিল জোশি, শেফালি অমসুং বাবি সহানা, চহি ১৭-১৮গী অঙাংশিং অসিনা ঐখোয়গী লৈবাক অসিবু চাউথোকচহল্লি। নখোয়না স্পোর্তস খক্তা নত্তনা মালেমগী ফম্পাক্তা নখোয়না অনৌবা ভারতকী মশক তাক্লি। ভারতকী কাচিন কোয়া খুদিংদা স্পোর্তস তেলেন্তনা পীকথন্না লৈ।
মরুপশিং,
অদোম্না ইথিলগীদমক মপালদা য়েংবগী মথৌ তাদে। অদোমগী তীমদা মনপ্রিতগুম্বা অদোমগী তীমমেৎশিং উবা মতমদা শোইদনা ইথিল পোকপা হেনগৎকনি। মহাক্কী মখোঙদা শোকখিবনা মরম ওইদুনা মহাক্না রন্নর ওইরম্বদগী শোতপুৎতা অনৌবা রোল অমা লৌখি অমসুং স্পোর্ত্তা নেস্নেল রেকোর্দ থমখি। শান্নরোয় হায়বা অসি তুংহল্লোইদবনি, মাংদা অদুমক চংশিনগদবনি, মহাক্কী পান্দম ফংনবা চংশিনগদবনি। অদুনা অহানবা ওইনা অচৌবা ইন্তর্নেস্নেল এরেনাদা চংলিবা মীওইশিংগী ওইনা এরেনা হোংলবসু মাইপাক্নবগী থৌনা অমসুং অখাংকনবা অদুদি হোংদে। পান্দম অদুদি মচু অহুমগী ফিরাল পাইবা উবা ফংবা, নেস্নেল এনথেম তাবা ফংবনি। মরম অসিনা ঐখোয়না প্রেসর লৈহনগনু, অফবা অমসুং ফজবা গেম অমা ওইহন্দুনা শাফু পীয়ু। শান্নরোয়শিংনা লৈবাক অসিনা নীংতম্বা ফংবগী চহি ৭৫ শুরকপা মতমদা কম্মনৱেল্থ গেমস য়াওবা চৎকদৌরি অমসুং শান্নরোয়শিংনা মখোয়গী খ্বাইদগী ফজবা পর্ফোর্মেন্স উৎতুনা লৈবাক অসিগীদমক খুদোল অমা পীরগনি। লম্বা তৌনরিবা অদু কনানো হায়বগী মথৌ তাদে।
মরুপশিং,
নখোয় পুম্নমক নীংথিনা ত্রেন তৌখি, মালেমগী খ্বাইদগী ফবা ফেসিলিতীশিংগা লোয়ননা ত্রেন তৌখি। ত্রেনিং অদু অমসুং নখোয়গী অখাং কনবগী শক্তি অদু শীজিন্নবগী মতম ওইরে। হৌজিক ফাওবদা নখোয়না ফংলকখিবা অসি য়াম্না ফীদম্নফম ওই অদুবু হৌজিক নখোয়না নৌনা হৌবা, অনৌবা রেকোর্দশিং থম্বা তাই। নখোয়দা ঐহাক্না য়াইফ-মঙ্গোল পীজরি অমদুং ইরৈবাকচাশিংনা নখোয়না চাউনা আশা থম্লি অমদি নখোয়দা মখোয়না থৌজাল পীরি। নখোয় পুম্নমক্না মীথোই-মীহেনবা ওইরকউ। থাগৎচরি অমদুং নখোয়না মাইপাক্তুনা হল্লকপা মতমদা ঐহাক্না নখোয়গা শোইদনা উনগনি, ঐহাক্না মঙ্গোল পীজরি। থাগৎচরি!


c: text/html

text:
প্রধান মন্ত্রী, শ্রী নরেন্দ্র মোদীনা, কানাদাগী, ওন্তারিও, মার্খামদা, সনাতন মন্দির কলচরেল সেন্তর (এস.এম.সি.সি.)দা সর্দার পতেলগী মীতম শঙ্গাবদা ভিদিও মেসেজ অমগী খুৎথাংদা ৱা ঙাংখ্রে।
অহৌবদা, প্রধান মন্ত্রীনা অজাদি কা অমৃত মহোৎসব অমসুং গুজরাত দেগীদমক্তা হরাও তয়াম্বা ফোংদোকখি। মহাক্না পনখি মদুদি মহাক্না কানাদা চৎপগী মনুংদা সনাতন মন্দির কলচরেল সেন্তরগী অফবা শাফু অমা ফাওখি। মহাক্না অখন্ননা ২০১৫দা মহাক্না চৎখিবা মতমদা ভারত্তগী হৌখিবা মীওইশিংনা নুংশিবা অপাম্বা পীবিরকপবু নিংশিংলি। “সনাতন মন্দিরদা লৈরিবা সর্দার পতেলগী মীতম অসিনা ঐখোয়গী কলচরেল ভেল্যু খক্তা মপাঙ্গল কনখৎহনবতা নত্তনা লৈবাক অনি অসিগী লৈনরিবা মরীগী খুদম অমা ওইরি,” হায়না প্রধান মন্ত্রীনা হায়খি।
দাইসপোরাদা লৈরিবা ভারতকী ইথোস অমসুং ভেল্যুশিং শন্দোক্না হায়রদুনা, প্রধান মন্ত্রীনা হায়খি মদুদি মীরোল কয়াদা ভারতমচানা মালেমগী মফম অমদা হেক্তা লৈবা য়াই অদুবু ভারতমচা অমা ওইবগী হৌনবী অমসুং ভারত্তা খনজবা অদুদি কৈদৌনুংদা মাংলোই। প্রধান মন্ত্রীনা হায়খি, ভারতমচাশিংনা, মখোয়গী ময়ুমগীদমক লৈবাক্কী থবকশিং কৎথোকপগা লোয়ননা তৌই অমসুং মখোয়গী দেমোক্রেতিক ওইবা ভেল্যুশিং থম্মী অমসুং মথৌদাং তৌবগী ৱাখল্লোল মশাগা লোয়নদুনা লৈজৈ। মরম অসিননি “ ভারত অসি লৈবাক অমখক্তা নত্তে অদুবু ৱাখল্লোল অমসুনি, কলচর অমসুনি। ভারত অসি অৱাংবা থাক্কী ৱাখল খনবা অদুনি -ঐখোয়না হায়রিবা “বাসুধেব কুতুম্বকম’। ভারতনা অতোপ্পবু হেক্তা মাংহল্লগা মশাগী চাউখৎনবগীদমক্তা মংলান তৌবা লৈতে”।
প্রধান মন্ত্রীনা হায়খি মদুদি কানাদা নত্ত্রগা অতৈ লৈবাক্তা লৈরিবা সনাতন লাইশঙনা লৈবাক অদুবুসু ভেল্যু হেনগৎহল্লি। কানাদাদা অজাদি কা অমৃত মহোৎসবকী থৌরম পাংথোকপা মতমদা, পাংথোক্লিবা অদু দেমোক্রেতিক ভেল্যু শিয়র তৌবনি। “ঐহাক্না থাজৈ, মসিগী ভারতকী নিং-খা তম্বাগী অমৃত মহোৎসবকী থৌরম পাংথোকপা অসিনা কানাদাগী মীয়াম্না ভারতপু হেন্না মুন্না খঙবগী খুদোংচাবা অমা পীরগনি,” হায়না মখা তাখি।
সর্দার পতেলগী মফম অমসুং মীতমবু অনৌবা ভারতকী চাওরবা পিকচরনি হায়রদুনা, প্রধান মন্ত্রীনা হায়খি মদুদি নিংতম লান্মীশিংনা মংজরম্বা ভারত অমগী মংলান অদু মতমগা চান্নহনগনি অমসুং খুমাং চাউশিনহনগনি, অমসুং অমুকসু মখোয়না খনখিবা, ৱাখল্লোন অমসুং মসিগী হৌরকফমদা য়াম্না লুনা শম্নরি। মরম অসিননি, হায়না প্রধান মন্ত্রীনা হায়খি, নৌনা ওইরকপা ভারতকী নিং-তম্বদা, সরদার পতেলনা চহি লিশিং কয়াগী লেগেসীবু নিংশিংনবগীদমক্তা সোম্নাথ লাইশঙ হিংগৎহল্লি। “ঙসি, অজাদি কা অমৃত মহোৎসব মনুংদা, সর্দার পতেলগী মংলান ওইরিবা অনৌবা ভারত অমা শেম্নবা ৱাশক লৌনবগীদমক্তা ঐখোয়না লেপ্লি অমসুং ‘স্তেচু ওফ য়ুনিতী’ অসিনা মপুং ওইবা পুক্নিং থৌগৎপা অমনি” হায়না প্রধান মন্ত্রীনা মরুওইবা পীখি। সনাতন মন্দির কলচরেল সেন্তরদা লৈরিবা ‘স্তেচু ওফ য়ুনিতী’গী অতোপ্পা মীতম অসিনা ভারতকী অমৃতকী ৱাশক অসি ভারতকী ঙমখৈ খক্তা লোইদে হায়বা তাক্লি। ৱাশক অসিনা মফম খুদিংদা শন্দোক্তুনা মালেম পুম্বা শম্নহল্লি, হায়না মহাক্না হায়খি।
প্রধান মন্ত্রীনা অমৃতকী ৱাশক্কী মালেমগী ওইবা মওং মতৌ হন্না নিংশিংখি অমসুং হায়খি ঐখোয়না আত্মানির্ভর ভারতকী মতাংদা ৱারী শারকপা মতমদা, ঐখোয়না মালেমগী ওইনা থবক-থৌরমশিং চংশিন্নবা অনৌবা ওইথোকপা য়াবশিং হাংদোক্নবগী ৱারী শাগনি। মসিগা মান্ননা য়োগা পুথোকপদা, মীপুম খুদিংমক্না লায়না অমত্তা লৈতবা হায়না ৱাখলদা ফাওরি। সস্তেনেবল দিবলপমেন্ত অমসুং ক্লাইমেৎ চেঞ্জগুম্বা ইসুশিংদা ভারতনা মীওইবা খুনাই পুম্বগী ওইনা শরুক য়ারি। “ঐখোয়না কন্না হোৎনরিবা অসি ঐখোয় খক্তগী নত্তে। মীওইবা খুনাই পুম্বা য়াইফবা অসি ভারতকী চংশিল্লিবা চাউখৎ থৌরাংগা মরী লৈনৈ”। প্রধান মন্ত্রীনা ভারতকী দাইসপোরাশিংদা মসিগী পাউজেল অসি শন্দোকপদা অহেনবা থৌদাং লৌনবা হায়দুনা মরুওইবা পীখি অমসুং লোইশিনখি।
कनाडा में भारतीय संस्कृति और मूल्यों को जीवंत रखने में ओन्टारियो स्थित सनातन मंदिर कल्चरल सेंटर की भूमिका से हम सब परिचित हैं।— PMO India (@PMOIndia) May 1, 2022
आप अपने इन प्रयासों में कितना सफल हुये हैं, आपने किस तरह अपनी एक सकारात्मक छाप छोड़ी है, अपनी कनाडा यात्राओं में मैंने अनुभव किया है: PM @narendramodi
एक भारतीय दुनिया में कहीं भी रहे, कितनी ही पीढ़ियों तक रहे, उसकी भारतीयता, उसकी भारत के प्रति निष्ठा लेश मात्र भी कम नहीं होती।— PMO India (@PMOIndia) May 1, 2022
वो भारतीय जिस देश में रहता है पूरी लगन और ईमानदारी से उस देश की भी सेवा करता है: PM @narendramodi
जो लोकतांत्रिक मूल्य, जो कर्तव्यों का ऐहसास उसके पुरखे भारत से ले गए होते हैं, वो उसके दिल के कोने में हमेशा जीवंत रहते हैं।— PMO India (@PMOIndia) May 1, 2022
ऐसा इसलिए, क्योंकि भारत एक राष्ट्र होने के साथ ही एक विचार भी है, एक संस्कार भी है: PM @narendramodi
भारत वो शीर्ष चिंतन है- जो 'वसुधैव कुटुंबकम' की बात करता है।— PMO India (@PMOIndia) May 1, 2022
भारत दूसरे के नुकसान की कीमत पर अपने उत्थान के सपने नहीं देखता।
भारत अपने साथ सम्पूर्ण मानवता के, पूरी दुनिया के कल्याण की कामना करता है: PM @narendramodi
आज़ादी के बाद नए मुकाम पर खड़े भारत को उसकी हजारों सालों की विरासत याद दिलाने के लिए सरदार साहेब ने सोमनाथ मंदिर की पुनर्स्थापना की।— PMO India (@PMOIndia) May 1, 2022
गुजरात उस सांस्कृतिक महायज्ञ का साक्षी बना था: PM @narendramodi
आज आजादी के अमृत महोत्सव में हम वैसा ही नया भारत बनाने का संकल्प ले रहे हैं।— PMO India (@PMOIndia) May 1, 2022
हम सरदार साहेब के उस सपने को पूरा करने का संकल्प दोहरा रहे हैं: PM @narendramodi
आज जब हम 'आत्मनिर्भर भारत' अभियान को आगे बढ़ाते हैं, तो विश्व के लिए प्रगति की नई संभावनाएं खोलने की बात करते हैं।— PMO India (@PMOIndia) May 1, 2022
आज जब हम योग के प्रसार के लिए प्रयास करते हैं, तो विश्व के हर व्यक्ति के लिए 'सर्वे संतु निराम' की कामना करते हैं: PM @narendramodi

robotstxt: allowed

filter: keep


text:
প্রধান মন্ত্রী, শ্রী নরেন্দ্র মোদীনা হায় ঙসিগী কোরোনাগী লাইচৎকী মতম অসিদা লোর্দ বুদ্ধ অসি হেন্না মরু ওইরক্লি। ভারতনা বুদ্ধনা চৎলম্বা লম্বেলদা চৎতুনা ঐখোয়না খ্বাইদগী অরুবা শিংনবা ফাওবা করম্না মায়োক য়াবগে হায়বা উৎখ্রে। মালেম পুম্বনা অমত্তা ওইনা বুদ্ধনা তাকপীরম্বশিং অদুগী মতুং ইন্দুনা চৎলি। মসিদা ইন্তর্নেস্নেল বুদ্ধিস্ত কনফেদরেসনগী ‘কিয়র ৱিথ প্রেয়র’গী থৌরাং অসি থাগৎনীংঙাই ওই হায়না প্রধান মন্ত্রীনা আশাদ পুর্নিমা – ধম্ম চক্র নুমিৎকী থৌরমদা মহাক্না পীবা পাউজেলদা ফোঙদোকখ্রে।
आज कोरोना महामारी के रूप में मानवता के सामने वैसा ही संकट है जब भगवान बुद्ध हमारे लिए और भी प्रासंगिक हो जाते हैं।— PMO India (@PMOIndia) July 24, 2021
बुद्ध के मार्ग पर चलकर ही बड़ी से बड़ी चुनौती का सामना हम कैसे कर सकते हैं, भारत ने ये करके दिखाया है: PM @narendramodi
প্রধান মন্ত্রীনা হায় ঐখোয়গী ৱাখল, ৱাঙাং অমসুং ফীরেপকী অমদি ঐখোয়গী খোঙথাং অমসুং হোৎনরিবা অসিগী মরক্তা লৈরিবা শান্তিগী মরী অসিনা ঐখোয়বু অৱাবদগী লাপ্না লৈহল্লি অমসুং নুংঙাইবা মাইকৈদা পুশিল্লি। মসিনা ঐখোয়বু নুংঙাইবা মতমদা মীয়ামগী য়াইফনবা থবক তৌনবগী ইনোৎ পীখি অমসুং অৱাবা মতমদা ঐখোয়দা থৌনা পীখি। লোর্দ বুদ্ধনা শান্তি অসি ফংনবা ঐখোয়দা লম্বী নিপাল থাকপীরমখি হায়না প্রধান মন্ত্রীনা ফোঙদোকখ্রে।
सारनाथ में भगवान बुद्ध ने पूरे जीवन का, पूरे ज्ञान का सूत्र हमें बताया था।— PMO India (@PMOIndia) July 24, 2021
उन्होंने दुःख के बारे में बताया, दुःख के कारण के बारे में बताया, ये आश्वासन दिया कि दुःखों से जीता जा सकता है, और इस जीत का रास्ता भी बताया: PM @narendramodi
প্রধান মন্ত্রীনা হায় বুদ্ধনা নমদুনা কত্থোকপগী অমসুং অখাং কনবগী মৈরি নুংদা নমদুনা চোংশিনখিবা মতমদা ফোঙদোরকখিবা ৱাহৈশিং অদু ইচম-চম্বা ৱাহৈ ওইখিদে অদুবু মসিদা ‘ধম্ম’গী লোইনাইদ্রবা মরী অমগী অহৌবা ওইখি অমসুং মঙোন্দগী থোরকখিবা লৌশিং অদুনা মালেমগী য়াইফনবা ওইখি। মরম অসিনা ঙসি মালেম শিনবা থুংনা মহাক্কী তুংইল্লিবশিং লৈরিবনি হায়না প্রধান মন্ত্রীনা ফোঙদোকখ্রে।
त्याग और तितिक्षा से तपे बुद्ध जब बोलते हैं तो केवल शब्द ही नहीं निकलते, बल्कि धम्मचक्र का प्रवर्तन होता है।— PMO India (@PMOIndia) July 24, 2021
इसलिए, तब उन्होंने केवल पाँच शिष्यों को उपदेश दिया था, लेकिन आज पूरी दुनिया में उन शब्दों के अनुयायी हैं, बुद्ध में आस्था रखने वाले लोग हैं: PM @narendramodi
आप सभी को धम्मचक्र प्रवर्तन दिवस और आषाढ़ पूर्णिमा की बहुत-बहुत शुभकामनाएं।— PMO India (@PMOIndia) July 24, 2021
आज हम गुरु-पूर्णिमा भी मनाते हैं, और आज के ही दिन भगवान बुद्ध ने बुद्धत्व की प्राप्ति के बाद अपना पहला ज्ञान संसार को दिया था: PM @narendramodi
‘ধম্ম পরা’ পল্লদুনা শ্রী মোদীনা হায় য়েক্নবনা য়েংক্নবগী পোলোই ওইরোই। মদুগী মহুৎ য়েক্নবা অসি নুংশিবা অমদি পুকচেল চাউবনা মাইথিবা পীবা ঙমগনি। অৱাবা তারবা মতমদা মালেম্না মহাক্না তাকপীরম্বশিংগী শক্তি অদু ফাউখি। বুদ্ধগী লৌশিং, মীওইবা খুন্নাইদা মসিনা পীখিবা এক্সপরিয়েন্স অসি খংলবা মতমদা মালেম্না মাই পাকপা অমসুং চাউখৎপগী অনৌবা পান্দোম লোম্বা ঙমগনি হায়না প্রধান মন্ত্রীনা ফোঙদোক্লদুনা মহাক্কী পাউজেল অদু লোইশিনখি।


text:
প্রধানমন্ত্রীগী লোইশঙ
পি.এম.না দিসেম্বর ২৬তা জে. অমসুং কে.দা খুন্দারিবা পুম্নমক কোনশিন্নবা আয়ুশমান ভারত পি.এম.-জয় সেহৎ লোঞ্চ তৌরগনি
Posted On:
24 DEC 2020 6:13PM by PIB Imphal
প্রধান মন্ত্রী শ্রী নরেন্দ্র মোদীনা দিসেম্বর ২৬কী নুংমিৎ য়ুংবা পুং ১২ তাবা মতমদা ভিদিও কনফরেন্সিংগী থোংদা য়ুনিয়ন তেরিতোরী জম্মু অমসুং কাশ্মিরদা খুন্দারিবা পুম্নমক কোনশিন্নবা আয়ুশমান ভারত পি.এম.-জয় সেহৎ লোঞ্চ তৌরগনি। স্কীম অসিনা মীপুম খুদিংমক অমসুং খুন্নাইশিংদা য়ুনিভর্সেল হেল্থ কভরেজ ফংহনগনি অমসুং শেলগী অৱাৎপনা থোকহনবা খুদোংথিবদগী ঙাকশেল পীবদা অমসুং ক্বালিতি লৈবা অমদি শেল চংদবা তঙাই ফদবা হেল্থ সর্ভিসশিং ফংহনবদা মীৎয়েং থমগনি। থৌরম অসিদা গৃহ মন্ত্রী অমসুং জে. অমসুং কে.গী লেফতিনেন্ত গভর্নরসু শরুক য়াগনি।
স্কীম অসিনা য়ু.তি. ওফ জে. এন্দ কে.দা খুন্দারিবা পুম্নমক লেম্না ইন্সুরেন্সকী কভর ফংহল্লি। মসিনা য়ু.তি. ওফ জে. এন্দ কে.দা খুন্দারিবা পুম্নমক্তা ফ্লোতর বেসিস অমদা ইমুং অমদা লুপা লাখ ৫ ফাওবগী ফাইনান্সিএল কভর ফংহল্লি। মসিনা অহেনবা ইমুং লাখ ১৫ (চাউরাকপা)দা পি.এম.-জয়না কোনশিনবা চল্লাইবা ফংহল্লি। স্কীম অসি পি.এম-জয়গা পুন্না ইন্সুরেন্স মোদতা চল্লাইগনি। স্কীম অসিগী কান্নবশিং লৈবাক অসি শিনবা থুংবদা ফংবা য়াহনগনি। পি.এম.-জয় স্কীমগী মখাদা য়াওখিবা হোস্পিতালশিংনা স্কীম অসিগী মখাদা সর্ভিসশিং ফংহনগনি।
য়ুনিভর্সেল হেল্থ কভরেজ ফংনবা হোৎনবা
য়ুনিভর্সেল হেল্থ কভরেজ (য়ু.ঐচ.সি)দা হকচাং ফহনবদগী ঙাকথোকপা, লায়েংবা, রিহেবিলিতেসন অমসুং পেলিএতিব কিয়র অমসুং মসিনা মীপুম খুদিংদা সর্ভিসশিং ফংহনবা, মীয়ামদা মখোয় মশাগী ফুরিৎখাওদগী হেল্থ সর্ভিসশিংগী শেল থিবনা থোকহনবা শেলগী অৱাবশিংদগী ঙাকথোকপা অমসুং মীয়ামবু য়াম্না লাইরবা ওইহন্নবা খুদোংথিবা অদু হন্থহনবা অসিগুম্বা মখল কয়াগী তঙাই ফদবা, ক্বালিতী লৈবা হেল্থ সর্ভিসশিং য়াওরি। আয়ুশমান ভারত প্রোগ্রামনা মাগী য়ুম্বী অনিগা লোইননা – হেল্থ এন্দ ৱেলনেস সেন্তরশিং অমসুং প্রধান মন্ত্রী জন অরোগ্যা য়োজনা –য়ু.ঐচ.সি. ফংনবা আশা তৌখি।
*****
(Release ID: 1683424)
Visitor Counter : 135
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
রেলৱে মন্ত্রালয়
ইন্দিয়ন রেলৱেজনা খনগৎলবা রেলৱে স্তেসনশিংদা ই-কেতরিং অয়াবা পীখ্রে
Posted On:
15 JAN 2021 10:45PM by PIB Imphal
ইন্দিয়ন রেলৱেজনা খনগৎলবা রেলৱে স্তেসনশিংদা ই-কেতরিং সর্বিসশিং অমুক হৌবদা অয়াবা পীখ্রে। মসিনা সেন্ত্রেল অমসুং স্তেত সরকার অমসুং মখোয়গী মখাদা লৈরিবা অতোপ্পা ওথোরাইজ এজেন্সীশিংনা হেল্থ অমসুং সেফতী মেতরশিংদা ইসু তৌখিবা গাইদলাইন পুম্নমক্কী মনুং চনগনি।
মসি খংজিনবা য়াই মদুদি খনগৎলবা রেলৱে স্তেসনশিংদা ই-কেতরিং অমুক হৌনবগীদমক আই.আর.সি.তি.সি.না রেলৱে বোর্দতা ইদুনা খংহনখ্রে।
আই.আর.সি.তি.সি.না হৌজিক ওইরিবা ফিভম অমুক হন্না য়েংশিল্লগনি অমদি ফিসিবিলিতী, স্তাফকী ফিভম অমসুং লোকেল রিস্ত্রিক্সন অসিনচিংবদা য়ুমফম ওইরগা ই কেতরিং সর্বিসশিং অমুক হৌনবা অয়াবা পীগনি।
কোবিদ-১৯ শন্দোরকপদগী ঙাকথোক্নবা খোংথাং অমা ওইনা ই কেতরিং সর্বিসশিং সসপেন্দ তৌখি।
***
(Release ID: 1689009)
Visitor Counter : 84


text:
লখিপুরওনলাইন দিজিতেল দেস্কঃ ইন্দিয়ান সোক্কর ফুতসল ফেদরেসন হেদ ক্বাতর গুজরাতনা শিল্লাংদুনা রাজস্থানগী খান্দেলৱাল কোলেজ লম্পাকতা চৎথরিবা চহী ১৯ মখাগী ১৩শুবা জুনিয়র নেসনেল ফুতসল চেম্পীয়নসীপ ২০২০ গী দিসেম্বরগী ২৯ লৈবাকপোকপা নুমিত্তা শান্নখিবা ফাইনেল মেচতা রাজস্থান তীম অমসুং আসাম বি তীম অনিনা অপিবা মতমগী মনুংদা গোল অমমম চন্নদুনা দ্রো ওইখি। মতুংদা শান্নখিবা তাই ব্রেকরদা রাজস্থাননা গোল ৪ অদুগা আসাম বি তীমনা গোল - ৩ চনখিবগা লোয়ননা আসাম বি তীম ফার্স রানর্স আপ তাহৌখি। রাজস্থাননা চেম্পীয়ন ওইখি।
আসাম বি তীমদগী শান্নরোই ৫ ইন্দিয়াগী নেসনেল তীমগী দমক খল্লে হায়না লাউথোকখি। মখোয় মঙা অসি মথং চহীগী এপ্রিল থাদা পোর্তুগালদা শান্নগদবা ইন্তরনেসনেল সোক্কর ফুতসল তোর্নামেন্তা ইন্দিয়াগী তীমদা শরুক য়ারগনি। খনগৎখ্রবা আসামগী শান্নরোইশিং অদুদি ও রোবিকুমার সিং, রাহুল দাস, এম মনিসনা সিং, ঙাঙোম কনবা অমসুং এস দীপক সিং নি।
পনবা য়াই আসাম সোক্কর ফুতসল এসোসিয়েসন হেদ ক্বাতর লখিপুরগী মখাদা শরুক য়ারিবা আসাম এ তীম অমসুং আসাম বী তীম অসিবু লুচিংলিবা অফিসিয়েল শিংদি জেনরেল সেক্রেতরী এস বীরচন্দ্র সিং, জোইন্ত সেক্রেতরী এনজি ব্রজকিশোর সিং, কোচ এল বিশ্বজীৎ সিং, অদুগা মেনেজরদা এনজি রঞ্জিত সিং অমসুং এম সোমোরজিৎ সিং য়াওরি। Pao asi YouTube ta yenbiyu - CLICK HERE


text:
১. ঙসি ফেদরেল চাঞ্চেলর ওলাফ স্কোলজ অমসুং প্রধান মন্ত্রী শ্রী নরেন্দ্র মোদীনা কো-চিয়র তৌদুনা ফেদরেল রিপব্লিক ওফ জর্মনী অমসুং রিপব্লিক ওফ ইন্দিয়াগী সরকারশিংগীনা তরুক শুবা ইন্তর-গভর্নমেন্তেল কনসলতেসন্স পাঙথোকখ্রে। লুচিংবা অসি অসিগী মথক্তা মন্ত্রীশিং অমসুং এনেক্সতা পল্লিবা লাইন-মিনিস্ত্রীশিংগী অতোপ্পা অৱাংবা থাক্কী মীহুৎশিং য়াওবা দেলিগেসন অনিসু শরুক য়াখি।
২. ভারতনা মাগী নীংতম্বা ফংখিবগী ৭৫শুবা চহি পালন তৌবা অসিদা জর্মনী অমসুং ভারতকী মরক্তা লৈরিবা মরী অসি অমনা অমদা থাজবা থমদুনা, লৈবাক অনিমক্কী মীয়ামশিং শেবা তৌবগী অপুনবা ৱাখল্লোনশিং অমসুং দেমোক্রেসী, আইনগী কাংলোন অমসুং মীওইবগী হকশিং, অমসুং মালেমগী শীংনবশিংদা পীরিবা মলতিলেতরেল রেস্পোন্সশিং অসিদা য়ুম্ফম ওইরগা চেৎনা লৈরি।
৩. সরকার অনিমক্না লৈবাক পুম্নমক্কী সোভরেন্তী অমসুং তেরিতোরিএল ইন্তিগ্রিতী ইকাই খুম্নবা য়াওনা য়ুনাইতেদ নেসন্স অমসুং য়ুনাইতেদ নেসন্সকী চার্তরদা য়াওরিবা ইন্তর্নেস্নেল ওগী ফন্দমেন্তেল প্রিন্সিপলশিংগা লোয়ননা ইফেক্তিব ওইবা রুল-বেজ ইন্তর্নেস্নেল ওর্দর থম্বগী মরু ওইবা অদু থমখি। মখোয়না হৌজিক অমসুং তুংগী শীংনবশিং লাকশিন্নবা মলতিলেতরেলিজম মপাঙ্গল কনখৎহন্নবা অমসুং রিফোর্ম তৌনবা, মালেম শিনবা থুংবদা শান্তি অমদি তংদু লৈতাবা পুরক্নবা, ইন্তর্নেস্নেল লো ফগৎহন্নবা, অমসুং লৈবাকশিংগী মরক্তা উংখৎনবা অসি শান্তি ওইবা মওংদা ৱারোইশিন পুরক্নবা অমসুং সোভরেন্তী অমদি তেরিতোরিএল ইন্তিগ্রিতী লৈহন্নবা ফন্দামেন্তেল প্রিন্সিপলশিং ঙাকশেন্নবা মখোয়গী সরকারশিংনা খোঙফম চেৎনা লেপ্নবা অমুক হন্না থাজবা ফোঙদোকখ্রে।
৪. লুচিংবা অনিনা কোবিদ-১৯ লাইচৎতগী ইকনোমিক রিকবরী তৌনবা মখোয়গী ফিরেপ অদু থমখি। মখোয়না মালেমগী তেম্পরেচরগী চাংচৎ অসি প্রি-ইন্দস্ত্রিএল লেবেলশিংগী মথক্তা ২°সি.গী মখাদা থম্নবা অমসুং তেম্পরেচর হেনগৎপগী লিমিৎ অসি প্রি-ইন্দস্ত্রিএল লেবেলশিংগী মথক্তা ১.৫°সি.গী মখাদা থম্নবা খোঙথাংশিং লৌখৎনবা অমসুং রিন্যুএবল ইনর্জীশিংগী মাইকৈদা ত্রাঞ্জিসন অমা তৌনবা পান্দম থমখি। মখোয়না ইকনোমিক ইকবরী অসিনা ২০৩০ এজেন্দা ফোর সস্তেনেবল দিবেলপমেন্ত অমসুং পরিস এগ্রীমেন্তগী মখাদা লৈবাক অনিগী ওইবা নেস্নেল কম্মিতমেন্তশিং অসিগী মখাদা হেন্না রেসিলিএন্ত ওইবা, এনভাইর্নমেন্তেলী সস্তেনেবল, ক্লাইমেৎ-ফ্রেন্দলী অমসুং ইনক্লুসিব ফ্যুচর অমা শেমগদবনি হায়না অকনবা ৱাফম থমখি।
সিয়র ভেল্যুশিং অমসুং রিজনেল অমদি মলতিলেতরেল ইন্তরেস্তকী পার্তনরশিপ অমা।
৫. য়ুনাইতেস নেসন্সবু মরু ওইনা লৌবগা লোয়ননা রুল্স-বেজ ইন্তর্নেসল ওর্দর ঙাক্না চৎতুনা ইন্তর্নেস্নেল লোবু ইকাই খুম্নবগা লোয়ননা জর্মনী অমসুং ভারতনা ইফেক্তিব অমসুং রিফোর্ম মলতিলেতরেলিজমগী মরু ওইবগী মতাংদা ফিরেপ চেৎনা লেপ্পি হায়না খঙহনখি। মখোয়না ক্লাইমেৎ চেঞ্জ, পোভর্তী, গ্লোবেল ফুদ সেক্যুরিতী অসিগুম্বা মালেমগী শীংনবশিং, লান্না পাউ পীবা, ইন্তর্নেস্নেল কনফ্লিক্ত অমদি ক্রাইসিসশিং অমসুং ইন্তর্নেস্নেল তেরোরিজম অসিগুম্বা দেমোক্রেসীদা অকাইবা পীবা অসিগী মায়োক্তা মলতিলেতরেল সিস্তেমদা অহোংবা পুরক্নবা ফিরেপ অমুক হন্না লৌখি। “গ্রুপ ওফ ফোর”গী মতম শাংনা ওইরক্লবা মেম্বর অমা ওইনা সরকার অনিনা য়ু,এন. সেক্যুরিতী কাউন্সিল অসিবু হীরম অসিগীদমক মতিক চাহন্নবা অমসুং কন্তেম্পোররী রিএলিতীশিং অসি খঙহন্নবা মথৌ তাবা রিফোর্ম আমা পুরক্নবগা মখোয়না হোৎনরিবশিং অদু হেনগৎনবা থাজবা পীখি। সরকার অনিমক্না মরী লৈনবা মীখলশিংদা অমনা অমগী তেংবাং পীননবা হায়নখি। জর্মনীনা ভারতনা ন্যুক্লিয়র সপ্লায়র্স গ্রুপতা থুনা চংলকোদা মতেং পাংনবা খোঙফম চেৎনা লেপ্পি হায়না ফোঙদোকখি।
৬. নাকল অনিমক্না এসিয়নগী সেন্ত্রেলিতী অসি শকখঙলদুনা ফ্রী, ওপন অমসুং ইনক্লুসিব ইন্দো-পেসিফিক ওইহন্নবা অকনবা ৱাফম থমখি। মখোয়না জর্মন ফেদরেল গভর্নমেন্তগী ইন্দো-পেসিফিক্কীদমক পোলিসী গাইদলাইনশিং, ভারতনা হৌদোকখিবা ইন্দো-পেসিফিক অমসুং ইন্দো-পেসিফিক ওসীন্স ইনিসিএতিব অসিদা ই.য়ু. স্ত্রেতেজী ফোর কোওপরেসন অদু শকখঙখি। নাকল অনিমক্না ইন্দিয়ন ওসীন অমসুং সাউথ চিনা সী য়াওনা মেরিতাইম দোমেন পুম্নমক্তা মমিং লৈরবা য়ুনাইতেদ নেসন্স কনভেন্সন ওন দি লো ওফ দি সী (য়ু.এন.সি.এল.ও.এস.), ইন্তর্নেস্নেল লো অসিগী মতুং ইন্না অপনবা লৈরবা কম্মর্স অমসুং নেভিগেসনগী মনীং তম্বা পীবগী মরু ওইবা অদু থমখি।ইন্দি-পেসিফিক রিজন্দা জর্মনীনা শরুক য়াবা হেনগৎলক্লিবা অসি মরু ওইবা মাইপাকপা অমনি হায়রদুনা নাকল অনিমক্না জনুৱারী ২০২২দা মুম্বাইদা জর্মন নেভী ফ্রিগেৎ ‘বেয়র্ন’গী পোর্ত কোল অদু তরাম্না ওকখি। জর্মনীনা মথংগী চহিদা জর্মন পোর্ততা ইন্দিয়ন নেভেল শিপবু মরু ওইবগী মরীগী খোঙচৎ অমা লাকপা তরাম্না ওক্নবা হায়খি।
৭. ভারত অমসুং জর্মনীনা মরু ওইনা মে ২০২১দা পোর্তোদা পাঙথোকখিবা ইন্দিয়া-ই.য়ু. লীদর্স মীতিংগী মতুংদা ভারত অমসুং ই.য়ু.গী মরক্তা স্ত্রেতেজিক কোওপরেসন পীনবা হেনগৎলকপা অসিবু তরাম্না ওকখি অমসুং মসিবু মখা তানা মপাঙ্গল কনখৎহন্নবা য়ানখি।মখোয়না ইন্দিয়া-ই.য়ু, কন্নেক্তিবিতী পার্তনরশিপ অসি ইমপ্লিমেন্ত তৌনবা থাজবা থম্লি। নাকল অনিমক্না ইন্দিয়া-ই.য়ু. অমসুং তেক্নোলোজী কাউন্সিল লোঞ্চ তৌবদা অপেনবা ফোঙদোকখি. হায়রিবা অসিনা ত্রেদকী হীরমশিং, তেক্নোলোজী অমসুং সেক্যূরিতীদা লৈরিবা শীংনবশিং অসি কোকহন্নবা খুৎশম্নদুনা থবক তৌবদা মতেং পাংলগনি।
৮. নাকল অনিমক্না বে ওফ বেঙ্গল ইনিসিএতিব ফোর মলতি-সেক্তোরেল তেক্নিকেল এন্দ ইকনোমিক কোওপরেসন (বিমস্তেক) অসিগুম্বা রিজনেল ওর্গনাইজেসন লোয়ননা জি২০গুম্বা মলতিলেতরেল ফোরাদা কোওপরেসন পীননবা অকনবা ৱাফম থমখি। হীরম অসিদা ভারত অমসুং জর্মনীনা মরু ওইবা ২০২৩গী ইন্দিয়াগী জি২০ প্রসিদেন্সী অসিগী মনুংদা খুৎশম্ননা চৎতুনা কোওপরেসন পীননবা থাজবা থমখি। জর্মনীনা ভারতকী জি২০ প্রাইওরিতীশিংগী প্রজেন্তেসন অদুবু তরাম্না ওকখি অমসুং কম্মন গ্লোবেল চেলেঞ্জ অসি কোকহন্নবা মপাঙ্গল কনবা জি২০ এক্সনদা পুন্না থবক তৌমিন্নবদা য়ানখি।
৯.. নাকল অনিমক্না জি৭ অমসুং ভারতনা হৌজিক চত্থরিবা জর্মন জি৭ পার্তনরশিপ অসিদা ইনর্জী ত্রাঞ্জিসন য়াওনা ক্লোস কোওপরেসন পীনবা অসি শকখঙখি। মখোয়না জর্মনী জি৭ প্রসিদেন্সীগী মখাদা অমসুং অতোপ্পা সরকারশিংগী দাইলোগ তৌদুনা ক্লাইমেৎ-কম্পেতিবেল ইনর্জূ পোলিসীশিং, রিন্যুএবল খোঙজেল য়াংনা চাউখৎহনবা অমসুং সস্তেনেবল ইনর্জী এক্সেস তীবা য়াইনা খুদোংচাবশিং ফংহন্নবা অমসুং শীংনবশিং কোকহন্নবা ইনর্জী ত্রাঞ্জিসন পাথৱেশিংদা পুন্না থবক তৌনবা য়ানখি। মসিনা ক্লাইমেৎ চেঞ্জ, মরু ওইনা ইনর্জী সেক্তরদা মিতিগেসন-ওরিয়েন্তেদ এদাপ্তেসনশিং য়াওহনবসু য়াগনি।
১০. জর্মনীনা রসিয়ন ফোর্সনা য়ুক্রেনগী মথক্তা চত্থরিবা আইন কাইবা অমসুং হিংসা অসি অকনবা মওংদা য়ানীংদে হায়না নৌহৌনা ফোঙদোকখি।
জর্মনী অমসুং ভারতনা য়ুক্রেন্দা হৌজিক থোক্লিবা হ্যুমেনিতরিয়ন ক্রাইসিস অসিগী মতাংদা নুংনাংবা ফোঙদোকখি। মখোয়না য়ুক্রেন্দা মীচম প্রজা কয়া লৈহনখিদবগী থৌদোক অসিবু য়ানিংদবা ফোঙদোকখি। মখোয়না লান অসি খুদক্তা লেপ্পা মথৌ তাই হায়না অমুক হন্না ফোঙদোকখি। মখোয়না কন্তেম্পোররী গ্লোবেল ওর্দরঅসি য়ু.এন. চার্তর, ইন্তর্নেস্নেল লো অমসুং লৈবাকশিংগী সোভরেন্তী অমসুং তেরিরোরিএল ইন্তিগ্রিতী ঙাক্তুনা শেমখি। মখোয়না য়ুক্রেনগী লান অমসুং মাগী ঙমখৈগী রিজনেল অমসুং গ্লোবেল ওমপ্লিকেসনশিং অসি দিস্তেবিলাইজ তৌনবগী মতাংদা খন্নখি।
১১. অফঘানিস্তানগী মতাংদা নাকল অনিমক্না হ্যুমেনিতরিয়নগী ওইরিবা ফীভম, তেরোরিস্ত এতেক্তশিং চত্থবা য়াওনা হিংশা হেনগৎলকপা, হ্যুমেন রাইৎশিং অমসুং ফন্দমেন্তেল ফ্রীদমশিংগী সিস্তেমেতিক ভাইওলেসনশিং, অমসুং নুপীমচা অমদি নুপীশিংবু এজুকেসন ফংহনদবা অসিগুম্বা মতৌশিং অসিদা নুংনাংবা ফোঙদোকখি। মখোয়না শান্তি লৈবা, তংদু লৈতাবা অফঘানিস্তান অমা ওইহন্নবগীদমক চাউনা মতেং পীগনি হায়না অমুক হন্না ফোঙদোকখি অমসুং অফঘানিস্তানগী মীয়ামদা হ্যুমেনিতরিয়ন এসিস্তেন্স মখা তানা পীগনি হায়না থাজবা পীখি।
১২. নাকল অনিমক্না অতোপ্পা কয়াগী মনুংদা য়ু.এন.এস.সি. রিজোল্যুসন ২৫৯৩ (২০২১)গী মরু ওইবা অসি থম্লদুনা অফঘানগী লমদম অসিবু তেরোরিস্তকী চংজফম ওইহনবা, ত্রেনিং পীবা অমসুং তেরোরিস্তকী ওইবা থৌওং চত্থনবা পোরম য়াৎনবা মফম ওইহনবা নত্ত্রগা শেলগী তেংবাং পীবা অসি তোক্নবা অমত্তা ওইনা দিমান্দ তৌখি। মখোয়না অফঘানিস্তানগী ফীভম অসি কুপ্না তান্নবা য়ান্নখি।
১৩. লুচিংবা অনিনা তেরোরিস্ত প্রোক্সিশিং অমসুং ক্রোস-বোর্দর তেরোরিজম য়াওনা মখল পুম্নমক্কী তেরোরিজম অসিবু অকনবা মওংদা য়ানিংদবা ফোঙদোকখি। মখোয়না লৈবাক পুম্নমক্না তেরোরিস্তকী চংজফম ওইরিবা মফম অমসিং ইনফ্রাস্ত্রকচর মরু ফংনবা মুত্থৎনবা, ইন্তর্নেস্নেল হ্যুমেনিতরিয়ন লো য়াওনা ইন্তর্নেস্নেল লোগী মতুং ইন্না তেরোরিস্ত নেৎৱার্কশিংদা অপনবা পীনবা অমসুং শেলগী তেংবাং পীদনবা হায়খি। মখোয়না য়ুনাইতেদ নেস্নস সেক্যুরিতী কাউন্সিল (য়ু.এন.এস.সি.) ১২৬৭ সেক্সন্স কম্মিতিনা প্রোস্ক্রাইব তৌবা লুপশিং য়াওনা তেরোরিস্ত লুপ পুম্নমক্কী মায়োক্তা অমত্তা ওইনা লেপ্নবা হায়খি। নাকল অনিমক্না তেরর গ্রুপশিং অমসুং ইন্দিবিজুএলশিংগী মায়োক্তা সেক্সন তৌবা অমসুং দেজিগ্নেসনশিং তৌবা, রেদিকেলিজম থেংনবা, অমসুং তেরোসিস্তনা ইন্তর্নেসৎ শীজিন্নবা অমসুং তেরোরিস্তকী ক্রোস-বোর্দর মুফমেন্তগী মতাংদা ই-পাউ পীথোক-পীশিং তৌনবদা য়ান্নখি।
১৪. লুচিংবা অনিনা এন্তি-মনী লোন্দরিংদা ইন্তর্নেস্নেল স্তেন্দর্দশিং ঙাকপা অমসুং এফ.এ.তি.এফ. য়াওনা লৈবাক পুম্নমক্না তেরোরিজমদা ফাইনান্সিং তৌবা থিংবা অসি মরু ওই, মসিনা গ্লোবেল কোওপরেসনগী ফ্রেমৱার্ক মপাঙ্গল কনখৎহনগনি অমসুং তেরোরিজমগী মায়োক্তা চংশিনবা লান অসি মপাঙ্গল কনখৎহনগনি হায়না ফোঙদোকখি।
১৫. সরকার অনিমক্না জোইন্ত কম্প্রিহেন্সিন প্লান ওফ এক্সনগী নেগোসিএসনশিংগী ৱারোইশিন, রিস্তোরেসন অমসুং মপুং ফানা ইমপ্লিমেন্ত তৌনবদা তেংবাং পীননবা ফোঙদোকখি। জর্মনী অমসুং ভারতনা হীরম অসিদা আই.এ.ই.এ.দা মখোয়না লৌরিবা মরু ওইবা থৌদাং অদুসু থাগৎনখি।
১৬. সেক্যুরিতী কোওপরেসন মপাঙ্গল কনখৎহন্নবা নাকল অনিক ক্লাসিফাইদ ইনফোর্মেসন একচেঞ্জ তৌবদা এগ্রীমেন্ত অমদা নেগোসিএসন তৌবা হৌনবা নাকল অনিমক্না য়ান্নখি। নাকল অনিমক্না বাইলেতরেল সেক্যুরিতী অমসুং দিফেন্স কোওপরেসন অসি গ্লোবেল সেক্যুরিতীগী শীংনবশিং কোকহন্নবা পুন্না স্ত্রেতেজিক পার্তনরশিং ওইবা মথৌ তাই হায়খি। মখা আনা নাকল অনিমক্না ই.য়ু.গী মখাদা অমসুং অতোপ্পা পার্তনরশিংগা লোয়ননা রিসর্চ, কো-দিবেলপমেন্ত অমসুং কো-প্রদক্সন এক্তিবিতীশিং বাইলেতরেল ওইনা ফগৎহন্নবা থবক পাইখৎনবা হায়নখি। হীরম অসিদা নাকল অনিমক্না চাং নাইনা বাইলেতরেল সাইবর কন্সলতেসনশিং অমসুং দিফেন্স তেক্নোলোজী সব-ফগ্রুপ (দি.তি.এস.জি)গী মীফম পাঙথোক্নবা য়ান্নখি। সরকার অনিনা দিফেন্স গুদস য়াওনা লৈবাক অনিগী মরক্তা হায়-তেক্নোলোজী ত্রেদ হেনগৎহন্নবা তেংবাং পীনগনি হায়না ফোঙদোকখি।
গ্রীন অমসুং সস্তেনেবল দিবেলপমেন্তগী পার্তনরশিপ অমা
১৭. সরকার অনিক্না গ্রহ অসি ঙাকশেন্নবা অমসুং শিয়র, সস্তেনেবল অমসুং ইনক্লুসিব গ্রোথকীদমক মখোয়গী অপুনবা থৌদাং অদু শকখঙখি। লুচিংবা অনিনা ইন্দো-জর্মন কোওপরেসন ওন সস্তেনেবল দিবেলপমেন্ত এন্দ ক্লাইমেৎ এক্সন অসি পেরিস এগ্রীমেন্ত অমসুং মালেমগী তেম্পরেচরগী চাংচৎ অসি প্রি-ইন্দস্ত্রিএল লেবেলশিংগী মথক্তা ২°সি.গী মখাদা থম্নবা অমসুং তেম্পরেচর হেনগৎপগী লিমিৎ অসি প্রি-ইন্দস্ত্রিএল লেবেলশিংগী মথক্তা ১.৫°সি.গী মখাদা থম্নবা খোঙথাংশিং য়াওনা এস.দি.জি.শিংগী মখাদা ভারত অমসুং জর্মনীগী থাজনবা অসিনা লমজিংলি হায়না ফোঙদোকখি। মখোনা থাজনবা অসি ইমপ্লিমেন্ত খোঙজেল য়াংনা তৌনবা অমসুং হীরম অসিদা ইন্দো-জর্মন পার্তনরশিপ ফোর গ্রী এন্দ সস্তেনেবল দিবেলপমেন্ত পাইখৎনবা জোইন্ত দেক্লেরেসন অসিবু তরাম্না ওকখি। পার্তনরশিপ অসিনা বাইলেতরেল, ত্রাইএঙ্গুলর অমসুং মলতিলেতরেল কোওপরেসন হেনগৎহন্নবা অমসুং মসিবু প্রিস এগ্রীমেন্ত অমসুং এস.দি.জি.শিং ইমপ্লিমেন্ত তৌনবা নাকল অনিগী ফিরেপশিং অসি মপাঙ্গল কনখৎহনবগা মরী লৈনহন্নবা পান্দম থমখি। এস.দি.জি.শিং থুংহন্নবগী মতম অসি য়েংলগা অমসুং ভারত অমসুং জর্মনীনা গ্লাসগোগী সি.ও.পি.২৬তা লাউথোকখিবা ক্লাইমেৎ তার্গেৎ খতা অদু ২০৩০দা ওইথোকহন্নবা মখোয়না অমনা অমদগী তমশিন্দুনা অমসুং মখোয়গী মশাগী পান্দমশিং থুহন্নবা পুন্না হোৎনসি হায়না ফোঙদোকখি। জর্মনীনা পার্তনরশিপ অসিগী মখাদা ২০৩০ ফাওবদা অনৌবা অমসুং অহেনবা ফিরেপকা লোয়ননা য়ামদ্রবদা য়ুরো নিলিয়ন ১০গী লোং-তর্ম গোল অমগা লোয়ননা ভারত্তা শেল অমসুং তেক্নিকেল কোওপরেসন অমসুং অতোপ্পা তেংবাং পীবা অসি মপাঙ্গল কনখৎহনবা পাম্লি। মসিনা ক্লাইমেৎ এক্সন অমসুং সস্তেনেবল দিবেলপমেন্ত স্পেসতা মখোয়গী অচৌবা পান্দমশিং অসি থুহনবা য়াওনা জর্মন-ইন্দিয় রিসর্চ এন্দ দিবেলপমেন্ত প্রমোৎ তৌবা, প্রাইবেৎ ইনভেস্তমেন্ত হেনগৎহনবদা তেংবাং পীনগনি অমসুং ফন্দিং মখা তানা হেনগৎহন্নবা পান্দম থমখি। ভারত অমসুং জর্মনীনা হান্নগী অমসুং তুংগী ফিরেপশিং নীংথিন ইমপ্লিমেন্ত তৌবগী মরু ওইবা অদুসু থমখি।
১৮. নাকল অনিমক্না পার্তনর্শিপ অসিদআ হায়-লেবল পোলিতিকেল দিরেক্সন পীগদবা ফ্রেমৱার্ক ওফ ইন্তরগভর্নমেন্তেল কন্সলতেসনশিং (আই.জি.সি/)গী মনুংদা বাইএনিএল মিনিস্ত্রিএল মেকানিজম অমা শেম্বদা য়ান্নখি। ক্লাইমেৎ এক্সন, সস্তেনেবল দিবেলপমেন্ত, ইনর্জী ত্রাঞ্জিসন, দিবেলপমেন্ত কোওপরেসন অমসুং ত্রাইএঙ্গুলর কোওপরেসনগী লমশিংদা হৌজিক লৈরিবা বাইলেতরেল ফোর্মেৎ অমসুং ইনিসিএতিব পুম্নমক্না পার্তনরশিপ অসিদা তেংবাংগনি অমসুং মিনিস্ত্রিএল মেকানিজমগী প্রোগ্রেস রিপোর্ত তৌগনি।
১৯. নাকল অনিমক্না ইনর্জী ত্রাঞ্জিসন, রিন্যুএবল ইনর্জী, সস্তেনেবল অর্বান দিবেলপমেন্ত, গ্রীন মোবিলিতী, সর্ক্যুলর ইকনোমী, ক্লাইমেৎ এক্সনগী মরু ওইবা লমশিং অসিদা তৌবা য়াবশিং মশিং খঙদোক্নবা থবক পাইখৎকনি অমদি মিতিগেসন, ক্লাইমেৎ রেসিলিয়েন্স অমসুং এদাপ্তেসন, গ্রো-ইকোলোজিকেল ত্রান্সফোর্মেসন, বাইওদাইভর্সিতী য়োকখৎপা অমসুং সস্তেনেবল ওইবা মওংদা শীজিন্নবা, অকোইবগী ফীভম ঙাকশেনবা অমসুং নেচরেল রিসোর্সশিং সস্তেনেবল ওইনা শিজিন্নবা অমসুং চাং নাইনা পার্তনরশিপ অসিগী পান্দমশিং য়েংশিনবগী থবক পাইখৎকনি।
২০. ইন্দো-জর্মন পার্তনরশিপ ফোর গ্রীন এন্দ সস্তেনেবল দিবেলপমেন্তগী দিলিভরেবলশিং ওইনা নাকল অনিমক্না পীরিবশিং অসি য়ান্নখি:
i. ইন্দো-জর্মন ইনর্জী ফোরম (আই.জি.ই.এফ.)না তেংবাং পীবা ইন্দো-গ্রীন-জর্মন গ্রীন হাইদ্রোজেন তাস্ক ফোর্সশিংগী ইনপুৎশিংদা য়ুম্ফম ওইবা ইন্দো-জর্মন গ্রীন হাইদ্রোজেন রোদমেপ অমা শেম্বা।
ii. অফবা ইনর্জী ত্রাঞ্জিসন অমা পুরকপা ঙম্নবা ইলেক্ত্রিসিতী গ্রীদশিং, স্তোরেজ অমসুং মার্কেৎ দিজাইনগা মরী লৈনবা শীংনবশিং য়াওনা ইনোবেতিব সিলোর ইনর্জী অমসুং অতোপ্পা রিন্যুএবলশিংদা মীৎয়েং থম্বা ইন্দো-জর্মন রিন্যুএবল ইনর্জী পার্তনরশিপ অমা শেমগৎপা। পার্তনরশিপ অসিনা সোলর তেক্নোলোজীশিংগী সর্ক্যুলর ইনকোমী অমা শেম্নবা তেংবাং পীগনি। জর্মনীননা হায় ক্বালিতী প্রোজেক্ত প্রিপরেসন অমসুং ফন্দশিং লৈবা লৈতবগী মখা পোন্না ২০২০দগী ২০২৫ ফাওবা য়ুরো বিলিয়ন ১ ফাওবগী কন্সেসেনেল লোনশিং য়াওনা ফাইনান্সিএল অমসুং তেক্নিকেল কোওপরেসন পীনবা পান্দম থম্লি।
iii. ইনকম, ফুদ সেক্যুরিতীদা ভারত্তা লৈরিবা খুঙ্গংগী মীয়াম অমসুং স্মোল-স্কেল ফার্মরশিংদা কান্নবা পীনবা, ক্লাইমেৎ রিজিলিয়েন্স, লৈবাক লৈহাও ফগৎহনবা, বাইদাইভর্সিতী, ফোরেস্ত রেস্তোরেসন অমসুং ঈশিং ফংহনবা অমসুং ভারতকী এক্সপরিয়েন্স অসি গ্লোবেল ওইনা প্রোমোৎ তৌনবা “এগ্রোইকোলোজী এন্দ সস্তেনেবল মেনেজমেন্ত ওফ নেচরেক রিসোর্সেস”দা লাইৎহাউজ কোওপরেসন অমা থম্বা। জর্মনীনা হায় ক্বালিতী প্রোজেক্ত প্রিপরেসন অমসুং ফন্দশিং লৈবা লৈতবগী মখা পোন্না ২০২৫ ফাওবা য়ুরো মিলিয়ন ৩০০ ফাওবগী কন্সেসেনেল লোনশিং য়াওনা ফাইনান্সিএল অমসুং তেক্নিকেল কোওপরেসন পীনবা পান্দম থম্লি।
iv. মখা তানা গ্রীন ইনর্জী কোরিদোরশিং খুদম ওইনা লেহ-হরিয়ানা ত্রান্সমিসন লাইন অমসুং কার্বোন ন্যুত্রেল লদাখকী প্রোজেক্তকী কোলাবোরেসন অসি য়েংশিনখি।
v. হেল্দী ইকোসিস্তেমশিংগী লমদা অমসুং মখোয়দা অমাংবা, ফ্রেগমেন্তেসন অমসুং দিগ্রেদেসন থোকহনদনবা ইন্তেন্সিফাইদ ওইবা পোলিতিকেল পার্তনরশিপ অমসুং দাইলোগ অমসুং এক্সন হেনগৎহন্নবগী ফ্রেমৱার্ক অমা ওইনা য়ু.এন. দিকেদ ওন ইকোসিস্তেম রেস্তোরেসন ২০২১-২০৩০ অসি শকখঙলদুনা পোভর্তী লান্থেংননবা, বাইওদাইভর্সিতী ঙাকশেন্নবা অমসুং শেমগৎনবা অমসুং ক্লাইমেৎ চেঞ্জ হন্থহন্নবা মরু ওইবা খোঙথাং অমা ওইবা বোন চেলেঞ্জকী মখাদা ফোরেস্ত লেন্দস্কেপ রিস্তোর তৌনবা কোওপরেসন চেৎশিনহনবা।
vi. এয়র পোলুসন হন্থহন্নবা লম য়াওনা গ্রীন তেক্নোলোজীশিং মাইপাক্না অমসুং সস্তনেবল ওইনা শীজিন্নবগী চুনবা কন্দিসনশিং শেম্বদা কোওপরেসন হেনগৎহনবা।
vii. থর্দ কন্ত্রীশিংদা এস.দি.জি.শিংগী পান্দম অমসুং ক্লাইমেৎ তার্গেৎশিংদা তেংবাং পীনবা দিবেলপমেন্ত কোওপরেসন অমসুং সস্তেনেবল, ভাইএবল অমসুং ইনক্লুসিব প্রোজেক্তশিং পীবগী ইন্দিবিজুএল স্ত্রেন্থ অমসুং এক্সপরিয়েন্সশিংদা য়ুম্ফম ওইবা ত্রাইএঙ্গুলর কোওপরেসন অমদা পুন্না থবক তৌবা।
২১. ইন্দো-জর্মন পার্তনরশিপ ফোর গ্রীন এন্দ সস্তেনেবল দিবেলপমেন্তগী হীরমদা নাকল অনিমক্না হৌজিক লৈরিবা ইনিসিএতিবশিংদা লাক্লিবা প্রোগ্রেস অসিবু তরাম্না ওকখি, মসিদা য়াওরিবা অদুদি:
i. ২০০৬তা ইন্দো-জর্মন ইনর্জী ফোরম অমসুং পার্তনরশিপকী মখাদা ফ্লেগশিপ কোওপরেসন প্রোগ্রামশিং লোঞ্চ তৌখি। মখোয়না মাগী স্ত্রেতেজিক দাইমেন্সন অমসুং প্রাইবেৎ সেক্তরদা শরুক য়াবা হেনগৎহন্নবা য়ান্নখি।
ii. দিল্লীদা ফেব্রুৱারী ২০১৯দা মাগী অরোইবা মীফমদা ইন্দো-জর্মন এনভাইর্নমেন্ত ফোরম (আই.জি.ই.এন.ভি.এফ.) মনুংদা কোওপরেসন পীনবা। মখোয়না লৈবাক অনিগী ফেদরেল স্ত্রকচর অসি য়েংলবা প্রোভিন্সিএল অমসুং ম্যুনিসিপাল ওথোরিতীশিংদা শরুক য়ান্নবা হোৎনরি।
iii. সি.বি.দি. সি.ও.পি.১৫গী পান্দমশিংগা লোয়ননা অচৌবা পোস্ত-২০২০ গ্লোবেল বাইওদাইভর্সিতী ফ্রেমৱার্ক অমা পাইখৎনবা মখোয়না তেংবাং পীনবা নাকল অনিমক্তগী ফোঙদোক্তুনা ফেব্রুৱারাই ২০২১দা ভর্চুএল ওইনা বাইওদাইভর্সিতীদা জোইন্ত ৱার্কিং গ্রুপকী মীফমশিং পাঙথোকখি অমসুং তেঞ্জিবল কোওপরেসন থম্নবগী মাইকৈদা থবক পাইখৎনবা মখোয়গী অপম্বা ফোঙদোকখি।
iv. জোইন্ত ৱার্কিং গ্রুপ ওন ৱেস্ত এন্দ সর্ক্যুলর ইকোনোমী অসিনা মরু ওইনা লৈবাক অনিগী মরক্তা কোওপরেসন পীনবা অমসুং এক্সপরিয়েন্সশিং একচেঞ্জ তৌবা হেনগৎহন্নবা অফবা খুদোংচাবশিং পীরি। মখোয়না মোৎশিনবা তৌদনবা, মরু ওইনা এস.দি.জি.গী তার্গেৎ ১৪.১দা হাপখিবগী মতুং ইন্না মেরিন এনভাইর্নমেন্তদা প্লাস্তিক চংহনদনবা অচৌবা পান্দম অমসুং পোলিসীশিং ইফেক্তিব অমসুং ইফিসিএন্ত ওইনা ইমপ্লিমেন্ত তৌবা তেংবাং পীনবা অমসুং এস.দি.জি. তার্গেৎ ৮.২ (তেক্নোলোজী অপগ্রেদ তৌবা অমসুং ইনোবেসন), ১১.৬ (ম্যুনিসিপাল অমসুং অতোপ্পা ৱেস্ত মেনেজমেন্ত) অমসুং ১২.৫ (রিসাইকল্লিং অমসুং ৱেস্ত হন্থহনবা) অসি ইমপ্লিমেন্ত তৌবদা মীৎয়েং চংনবা ইন্দো-জর্মন এনভাইর্নমেন্ত কোওপরেসন মখা চত্থনবা অমসুং মপাঙ্গল কনখৎহনবা য়ান্নখি। ভারত অমসুং জর্মনীনা প্লাস্তিক পোলুসন্দা গ্লোবেল লেগেল্লী বাইন্দিং এগ্রীমেন্ত অমা থম্নবগী মাইকৈদা য়ু,এন.ই.এ.দা খুৎশম্ননা হোৎনবদা য়ান্নখি।
v. ২০১৯দা লোঞ্চ তৌখিবা গ্রীন অর্বান মোবিলিতীগী ইন্দো-জর্মন পার্নরশিপ অমসুং সবস্তেন্তিব দিবেলপমেন্ত কোওপরেসন পোর্তফোলিও অসি দিবেলপ তৌখি। মেত্রোশিং. লাইৎ মেত্রোশিং. ফ্যুএল ইফিসিএন্ত লো-ইমিসন অমসুং ইলেক্ত্রিক বস সিস্তেমশিং, নন-মোতোরাইজ ত্রান্সপোর্ত অসিগুম্বা ত্রান্সপোর্তকী সস্তেনেবল মোদশিং অসি ইন্তিগ্রেসন তৌবদা তেংবাংনবা অমসুং ২০৩১ ফাওবা পার্তনরশিপ অসিদা অপুনবা থবক্কীদমক অচেৎপা পান্দমসিংদা থবক তৌনবা ৱাখল্লোন অমগা লোয়ননা পুম্নমক্কীদমক সস্তেনেবল মোবিলিতীগীদমক ঙন্না ইন্তিগ্রেতেদ প্লান্নিং তৌনবা খোঙথাংশিং অমসুং কোল্লাবোরেসনগী খোঙজেল য়াংখৎহনখি।
vi. সহরগী থাক্ক্তা এস.দি.জি. লোকেলাইজেসন তৌবদা পাঙ্গল খনখৎহন্নবা অমসুং দেতা-দ্রিবন দিসিজন লৌবদা লোয়ননা রাজ্য অমসুং জিলাগী থাক্তা এস.দি.জি. ইমপ্লিমেন্তেসন তৌনবা পোরম য়াৎপদা মতেং পাংনবগীদমক অহানবা লৈবাক অসিগী অহানবা এস.দি.জি. অর্বান ইন্সেক্স এন্দ দেশবোর্দ (২০২১-২২) দিবেলপ তৌবদা নিতি আয়োগ অমসুং বি.এম.জেৎ.কী মরক্তা কোল্লাবোরেসন তৌখি।
২২. নাকল অনিমক্না ইন্তর্নেস্নেল স্মার্ত সিতিজ নেৎৱার্ক মনুংদা অর্বান দিবেলপমেন্তদা মখোয়গী মাইপাক্না কোওপরেসন পীনবা অসি মখা চত্থনবগা মখোয়গী অপাম্বা অদু অমুক হন্না ফোঙদোকখি। স্মার্ত সিতিজকী হীরম অসিদা মলতিলেতরেল এক্সপরিয়েন্স সিয়র তৌনবা অমসুং তমশিনবা অসি প্রমোৎ তৌনবগীদমক মখোয়না ২০২২দা ম্যুচুএল স্মার্ত সিতী ওনলাইন-সিম্পোজিয়ম তৌনবা য়ান্নখি।
২৩. নাকল অনিমক্না পেরিজ এগ্রীমেন্ত অমসুং এজেন্দা ২০৩০দা থমখিবা পান্দমশিং অদু ফংনবা সস্তেনেবল অমসুং রিজিলিএন্ত সিতীশিংগী মরু ওইবা থৌদাং অদু খঙলদুনা সস্তেনবেল অর্বান দিবেলপমেন্তদা জোইন্ত ইন্দো-জর্মন ৱার্কিং গ্রুপকী চাং নাইনা মীফমশিং পাঙথোকপা অসি মখা চত্থবদা য়ান্নখি।
২৪. নাকল অনিমক্না মার্চ ২০২১দা অরোইবা মীফম পাঙথোকখিবা জোইন্ত ৱার্কিং গ্রুপ ওন এগ্রিকলচর, ফুদ ইন্দস্ত্রী এন্দ কঞ্জুমর প্রোতেক্সননা লৌরিবা কান্নবা থৌদাং অদু নৌহৌনা ফোঙদোকখি। মখোয়না ফংলিবা ফলশিং অসিগী মতাংদা অপেনবা ফোঙদোকখি অমসুং সস্তেনবেল এগ্রিকলচরেল প্রদক্সন, ফুদ সেফতী, এগ্রিকলচরেল ত্রেনিং অমসুং স্কিলিং, পোস্ত-হর্বেস্ত মেনেজমেন্ত অমসুং এগ্রিকলচরেল লোজিস্তিক্সকী লমশিং অসিদা হৌজিক লৈরিবা এম.ও.য়ু.শিং অসিদা য়ুম্ফম ওইবা কোওপরেসন মখা চত্থবগী অপাম্বা ফোঙদোক্নখি।
২৫. সরকার অনিমক্না সস্তেনেবল এগ্রিকলচরেল প্রদক্সনগীদমক ফন্দমেন্তেল বেসিস অমা ওইরিবা ক্বালিতী লৈবা মরুশিং লৌমিশিংদা ফংহনবা হেনগৎহন্নবগীদমক ভারতকী সীদ সেক্তরদা মাইপাক্না ফ্লেগশিপ প্রোজেক্তপু অতোইবা স্তেজ য়ৌরকপপু থাগৎপা ফোঙদোকখ্রে। মখোয়না ভারতকী এগ্রিকলচরেল মার্কেৎ দিবেলপমেন্ত মপাঙ্গল কনখৎহন্নবা অমসুং মোদর্নাইজ তৌনবা হৌজিক চত্থরিবা রিফোর্ম অসিগী মতেং পীনবা পান্দম থম্লিবা ২০২১গী ওগস্ততা হৌখিবা অনিশুবা বাইলেতরেল কোওপরেসন প্রোজেক্তকী মতাংদসু পনখি।
২৬. নাকল অনিমক্না হৌজিক লৈরিবা কোওপরেসন এগ্রীমেন্তশিংদা য়ুম্ফম ওইবা ফুদ সেফতীগী লমদা কোওপরেসন এক্তিবিতীশিং দিবেলপ তৌনবা অপাম্বা ফোঙদোকখি।
২৭. নাকল অনিমক্না অৱাৎপশিং মেনখৎতুনা অমসুং লৌমীশিংগী স্কিল অমসুং শিন্মীশিংগী খুৎশুম অপগ্রেদ তৌদুনা ভারতকী লৌউ-শিংউদা প্রেক্তিকেল স্কিল দিবেলপমেন্ত প্রমোৎ তৌনবা পান্দম থম্লিবা “ইন্দো-জর্মন সেন্তর্স ওফ এক্সিলেন্স ইন এগ্রিকলচর” লিংখৎনবা জর্মন এগ্রিবিজিনেস এলাইন্স (জি.এ.এ.) অমসুং এগ্রিকল স্কিল কাউন্সিল ওফ ইন্দিয়া (এ.এস.সি.আই.)গী মরক্তা এম.ও.য়ু. খুৎয়েক পীনবা অদু শকখঙখি।
২৮. নাকল অনিমক্না ফুদ অমসুং এগ্রিকলচর সেক্তরদা তেক্নোলোকী অমসুং নোলেদজ ত্রান্সফর তৌবা অসিনা হেন্না সস্তেনেবল ফুদ সিস্তেমশিং ওইহন্নবা মরু ওই অমসুং “বুন্দেসিন্তিতুত ফর রিসিকোবেৱের্তং” (বি.এফ.আর.) অমসুং এফ.এস.এস.এ.আই.না ফুদ সেফতীগী লমদা তেলর্দ রিসর্চ কোওপরেসন প্রোজেক্তশিং অসি খন্নবা য়াই হায়না য়ান্নখি।
২৯. ইন্তর্নেস্নেল সোলর এলাইন্স (আই.এস.এ.): নাকল অনিমক্না ইন্দিয়ন অমসুং জর্মন স্ত্রেতেজিক প্রাইওরিতীশিং অমসুং সোলর ইনর্জীগী লমদা গ্লোবেল কোওপরেসন তৌরিবা অসিগী মরক্তা সীনর্জীশিংদা কোল্লাবোরেসন অমসুং তেংবাং পীনবা হেনগৎহন্নবা য়ান্নখি।
৩০. ইন্সুরেসিলিয়েন্স গ্লোবেল পার্তনরশিপ অমসুং কোলিজন ফোর দিজাস্তর ইনফ্রাস্ত্রকচর: নাকল অনিমক্না গ্লোবেল ইনিসিএতিব ফোর দিজাস্তর রিস্ক মেনেজমেন্তগী থোংদা ক্লাইমেৎ অমসুং দিজাস্তর রিস্ক লোয়ননা কেপাসিতী বিল্দিং তৌবদা রিস্ক ফাইনান্স অমসুং ইন্সুরেন্স সোল্যুসনশিংদা কোল্লাবোরেসন হেনগৎহন্নবা য়ান্নখি। জর্মনীনা ইন্সুরেজিলিয়েন্স গ্লোবেল পার্তনরশিপকী মেম্বর অমা ওইনবা ভারতনা লাউথোকখিবা অদু তরাম্না ওকখি।
৩১. নাকল অনিমক্না প্রাইবেৎ সেক্তরদা মোবিলাইজ তৌনবা দিবেলপ অমসুং স্ত্রকচর্দ ফন্দিং মেকানিজমগী খুত্থাংদা এস.দি.জি.শিং অমসুং ক্লাইমেৎ গোলশিংদা ইনোবেসন অমসুং ইনভেস্তমেন্তশিংগীদমক পব্লিক-প্রাইবেৎ পার্তনরশিপকী মতাংদা ভারত অমসুং জর্মনগী প্রাইবেৎ সেক্তরদা কোল্লাবোরেসন তৌবা হেনগৎহন্নবা য়ান্নখি।
৩২. নাকল অনিমক্না য়ু.এন. ২০২৩ ৱাতর কনফরেন্সকীদমক শেম-শারিবা অসি থাগৎনখি অমসুং এস.দি.জি. ৬কীদমক অমসুং অতোপ্পা ঈশিংগা মরী লৈনবা সস্তেনেবল দিবেলপমেন্তগীদমক ২০৩০ এজেন্দাগী গোল অমসুং তরা্গেৎশিং অসিদা মতেং পীনবা হায়না ফোঙদোকখি।
৩৩. কাঙলোন্দা য়ুম্ফম ওইবা, পুম্নক্কী ওইবা, হীরম খুদিং মনুং চনবা, মীচঙ-মীখায় নাইদবা ত্রেদকী মরু ওইবা খঙদুনা মসিগী মতুং ইন্না লেপ্তনা চত্থবগী থৌওংবু থাগৎনরদুনা, জর্মনী অমসুং ভারতনা দবল্যু.তি.ও.বু মলতিলেতরেল ত্রেদিং সীস্তেমগী য়ুম্বী অমসুং চাউখৎলক্লিবা লৈবাকশিংবু মালেমগী লল্লোন-ইতিক্কী পথাপ মনুংদা চলহন্নবা থৌওং খুদিংগী য়ুম্বী অমা ওইবগী মরু ওইবদা মিৎয়েং চঙনখি। লৈবাক অনিমক্না মখোয়গী ৱাখল্লোন অমসুং থৌদাংশিং, মরু ওইনা, তাইয়র অনিগী এপেলেৎ বোদী ঙাক শেন্দুনা থম্বগা লোয়ননা এপেলেৎ বোদীগী ওতোনোমী মপাঙ্গল লৈহনবগী পান্দম থমদুনা দবল্যু.তি.ও.বু শেমদোক্নবগীদমক্তা খোঙফম চেৎলি।
৩৪. জর্মনী অ,সুং ভারত অসি ত্রেদ অমসুং ইনভেস্তমেন্তকী মরু ওইবা পার্ত্নরশিংনি। ফ্রী ত্রেদ এগ্রীমেন্ত, ইনভেস্তমেন্ত প্রোতেক্সন এগ্রীমেন্ত অমসুং জিওগ্রাফিকেল ইন্দিকেসনগী এগ্রীমেন্তকী মতাংদা য়ুরোপিয়ন য়ুনিয়ন অমসুং ভারতকী মরক্তা ৱারী শাগদৌবা লৈরিবা অসিদা লৈবাক অনিনা কন্না শৌগৎকনি হায়বা ৱাফম ফোংদোক্নখি অমসুং লৈবাক অনিগী মরক্তা লৈবা ত্রেদ অমসুং ইনভেস্তমেন্তশিংদা অসিগুম্বা এগ্রীমেন্তশিংগী অচৌবা মতিক লৈবগী ৱাফমসু ফোংদোকখি।
৩৫. জর্মনী অমসুং ভারতনা য়ু.এন. গাইদিং প্রিন্সিপল ওন ব্যুজিনেস অমসুং হ্যমেন রাইৎস, অমসুং ও.ই.সি.দি. গাইদলাইন্স ফোর মলতিনেস্নেল ইন্তর্প্রাইসপু শেন্মিৎলোনগী তুং কোইনা অমসুং হীরম খুদিংমক মনুং চন্দুনা অমুক হন্না ফগৎলকপগী মরু ওইবা শরুক অমা ওইনা থবক্তা ওন্থোকপগী মরু ওইবশিংদা মিৎয়েং চঙনখি। সরকার অনিমক অসিনা সপ্লাই চেনশিংবু হেন্না রেজিলিএন্ত, দাইবর্সিফাই, থৌদাং খঙবা অমসুং তুং কোইনা চৎহন্নবা পান্দম থম্লি। সপ্লাই চেন অসিনা মালেমগী ওইবা ইনভাইরনমেন্তেল, লেবর অমসুং সোসিএল স্তেন্দর্দ ঙাক্না চৎপগা লোয়ননা শেন্মিৎলোন্দা লেপ্তনা কান্নবা শোইদনা পীবা ঙমহন্নবা পুন্না থবক তৌমিন্নবগী তঙাই ফদবা লৈবশিংবুসু সরকার অনিমক্না য়ানখি।
৩৬. দিকেদ কয়াদা অমুক্তা থোকখিদ্রিবা মালেমগী থবক অমসুং খুন্নাইগী খ্বাইদগী চাউবা ইরাং অমগী মরকসিদা, নাকল অনিমক অসিনা তুং কোইনা চৎকদবা লেবর মার্কেত অমুক হন্না শেমগৎনবা অমসুং রেজিলিএন্ত, ইনক্লুসিব, জেন্দর রেস্পোন্সিব অমসুং রিসোর্স ইফিসিএন্ত রিকোবরী লৈহন্নবা পান্দম থম্বগী মরী লৈননা পুন্না হোৎনমিন্নবগী মরু ওইবসু শকখঙখি। পুম্নমক অসিগী পান্দমদি থবক পীবা অমসুং অফবা থবক, থবক তৌবা য়াবা চহিগী মনুং চনবা মীওইশিংবু হয়েংগী মতমগী থবক পাংথোকপা ঙমহন্নবা রি অমসুং অপস্কিলিং পোলিসী হৌদোকপা অমসুং সস্তেনেবল ওইবা তুংগী মতম অমা লৈহন্নবা তেংবাংবগা লোয়ননা লাইরবা অমসুং মান্নদবা মিৎয়েং য়েংবগী থৌওংগা মাইয়োক্নবা ঙমগদবা সোসিএল প্রোতেক্সন সীস্তেম্বু খুমাং চাউশিলহনবনি।
৩৭. ভারতনা ইং ২০১৭তা আই.এল.ও. কনভেন্সন ১৩৮ অমসুং ১৮২বু হৌনগী মতুং ইন্না অয়াবা পীখিবগী থৌওংবু জর্মনীনা তরাম্না ওক্লি। নাকল অনিমক্না এস.দি.জি. ৮.৭কী মখা পোন্না অঙাংদা অমসুং নম্ফুদা থবক শুহনবগী মাইয়োক্তা লান্থেংনবগী মরু ওইববু খঙনরদুনা হায়রিবা লমশিং অসিদা তেংবাংনবগী থৌওং হেনগৎহন্নবা অপাম্বা ফোংদোক্নখি। অফবা থবক অমসুং প্লেতফোর্ম ইকোনোমীগুম্বনা খুদম ওইরিবা অনৌবা থবক মখলশিংদা সোসিএল প্রোতেক্সন মতিক চানা ফংহনবগী থৌওংবু শোইদনা লৈহন্নবা অমসুং পুক্নিং থৌগৎনবগীদমক্তা নেস্নেল অমসুং ইন্তর্নেস্নেল পোলিসী কয়া মখা তানা লান্নখিববুসু তরাম্না ওকখি।
৩৮. তেক্নোলোজী, শেন্মিৎলোন অমসুং খুন্নাইগী অহোংবা লৈহনবদা মরু ওইবা শাফু পীরিবা দিজিতেল ত্রান্সফোর্মেসনগী মরু ওইববু নাকল অনিমক্না শকখঙখি। ইন্দো-জর্মন দিজিতেল দাইলোগ অসিদি ইন্তর্নেত গবর্নেন্স, হৌগৎলক্লিবা তেক্নোলোজী অমসুং দিজিতেল ব্যুজিনেস মোদেলগুম্বা দিজিতেলগী হীরমশিংদা তেংবাংনবগী থৌওং লৈহন্নবা মরু ওইবা পাম্বৈ অমনি। মসিগা লোয়ননা, ইন্দস্ত্রীনা মরু ওইবা থৌদাং লৌবা ইন্দো-জর্মন দিজিতেল এক্সপর্ত গ্রুপকুম্বা হৌজিক লৈরিবা খোঙথাংগা মরী লৈনদুনা কান্নবা লৌবগী থৌওংবুসু মখোয়না শৌগৎখি।
৩৯. তেক্সেসনগী মতাংগী ওইনদি, ওক্তোবর ৮, ২০২১গী ও.ই.সি.দি. ইনক্লুসিব ফ্রেমৱর্ক ওন বেজ ইরোজন অমসুং প্রোফিৎ শিফতিং (বি.ই.পি.এস.)দা য়ানবা পুরকখিবা য়ুম্বী-অনিগী ৱারোইশিনবু নাকল অনিমক্না তরাম্না ওক্নখি। ৱারোইশিন অসিদি লায়গদবনি, থবক-থৌরমশিংদা হীরম খুদিং মনুং চনগদবনি অমসুং অকায়বা লৈগদবা চৎনবীবু মরুদগী হৌনা লেপহনবা, এগ্রেসিব তেক্স প্লান্নিং লোইশিনবা অমসুং মলতিনেস্নেল ইন্তর্প্রাইসশিংনা মখোয়গী পীফম থোকপা তেক্স শোইদনা পীহনগনি হায়বগী থাজবা পীদুনা কারবার খুদিংগী মান্নবা অমসুং মীচঙ মীখাই নাইদবা ফিভম লৈহন্দুনা মালেমগী তেক্সকী পথাপ্পু তংদু লৈতাহনবদা তেংবাংবা হায়বা ৱাখল্লোন লৈগদবনি হায়বসিদা নাকল অনিমক্না য়ানখি। জর্মনী অমসুং ভারতনা য়ুম্বী অনিমক অসিবু অথুবা মতমদা অমসুং নীংথিনা থবক্তা ওন্থোক্নীংবগী অপাম্বা উৎনখি। দবল তেক্স এভোইদেন্স এগ্রীমেন্তপু অথুবা মতমদা এমেন্দ তৌবগী প্রোতোকোলবু মপুং ফাহন্নবা নাকল অনিমক্না খোঙফম চেৎপগী মতৌ উৎনখি।
৪০. লৈবাক অনিগী মরক্কী ত্রেদ অমসুং ইনভেস্তমেন্তকী হীরমগা মরী লৈননা, হৌজিক অমসুং তুংদা ওইরক্কদবা ইনভেস্তরশিংগী মরু ওইবা রিফরেন্স অমা ওইনা উৎখ্রবা ইন্দো-জর্মন ফাস্ত ত্রেক মেকানিজমগী মায় পাক্লবা ফোর্মেৎপু মখা তানা চত্থনবা নাকল অনিমক্না শেম-শাদুনা লৈরে হায়বা ফোংদোক্নখি। ফাস্ত ত্রেক মেকানিজম অসিগী চহি তংখাইগী মীফমগী মখা তাবা ওইনা, নাকল অনিমক্না কারবার তৌবদা লায়হনবগী মতাংগা মরী লৈননা নাকল অনিমক্কী অখন্নবা সেক্তরশিংগী কম্পেনী অমসুং ইনভেস্তরশিংগী খুদোংচাদবশিংগী মতাংদা চাং নাইনা ৱারী শাবগী থৌওং চত্থগনি।
৪১. লৈবাক অনিগী শেন্মিৎলোনগী মরীবু খুমাং চাউশিলহন্নবগীদমক্তা কোর্পোরেত মেনেজরশিংবু ত্রেনিং পীবগী প্রোগ্রাম (“মেনেজর প্রোগ্রাম”) অসিবু থবক ওইনা পায়খৎনবা শেম শাদুনা লৈরে হায়না লৈবাক অনিনা ফোংদোক্নখি। হীরম অসিগা মরী লৈননা, ইন্দস্ত্রী একজেক্যুতিবশিংগী ত্রেনিং প্রোগ্রাম পায়খৎপগী মতাংদা লেপ্তনা থবক তৌমিন্ননবা নাকল অনিমক্না শীন-লাঙবা য়াহল্লিবা জোইন্ত দিক্লারেসন ওফ ইন্তেন্তকী খুৎয়েক পীখিববু নাকল অনিমক্না তরাম্না ওকখি। অসিগুম্বা তেংবাংনবগী থৌওং অসিনা মখোয়গী বাইলেতরেল কম্মর্স অমসুং ত্রেদ শেমগৎপা, ব্যুজিনেস একজেক্যুতিব মরক্তা মশা অমসুং কারবারগী কন্তেক্ত মপাঙ্গল লৈহনবা অমসুং লৈবাক অনিগী মরক্তা ভাব হেন্না তাবগী অপাম্বা মহৈ কয়া ফংহনবদা তেংবাংই হায়না নাকল অনিমক্না য়ানখি।
৪২. জর্মন কম্পেনীশিংগী রেলৱে সেক্তরদা তেক্নিকেলগী মতাংদা লৈরিবা হৈ-শিংবগী মতৌবু ভারতনা শকখঙখি। ফেদেরেল মিনিস্ত্রী ওফ ইকোনোমিক এফিয়র্স অমসুং ইনরজী অমদি ভারতকী রেলৱে মন্ত্রালয়গা রেলৱেগী মতাংদা তুংগী মতমদা তেংবাংনবগীদমক্তা ইং ২০১৯দা খুৎয়েক পীনখিবা জোইন্ত দিক্লারেসন ওফ ইন্তেন্ততা য়ুম্ফম ওইরদুনা, ইন্দিয়ন রেলৱেজনা ইং ২০৩০ ফাওবদা নেত জিরো ওইনবা পান্দম শৌগৎপা ওইনা হাই স্পীদ অমসুং ইনর্জী ইফিসিএন্ত তেক্নোলোজীগী মতাংদা মখা তানা তেংবাংনবগী নাকল অনিমক্না অপাম্বা লৈনরিবা অসিদসু মিৎয়েং চঙনখি।
৪৩. স্তেন্দর্দাইজেসন, এক্রেদিতেসন, কনফোর্মিতী এসেসমেন্ত অমসুং মার্কেত সর্ভেলিএন্সকী মতাংদা তেংবাংনরিবা অসিবু হেন্না মপাঙ্গল লৈহন্নবা নাকল অনিনা লেপ্তনা হোৎনরিবা অসিগীদমক্তা গ্লোবেল প্রোজেক্ত ক্বালিতী ইনফ্রাস্ত্রকচর (জি.পি.ক্যু.আই.)গী মনুংদা লৈবা ইন্দো-জর্মন ৱর্কিং গ্রুপ্পু জর্মনী অমসুং ভারতনা থাগৎপা ফোংদোকখি। দিজিতেলাইজেসন, স্মার্ত অমসুং সস্তেনেবল ফার্মিং/এগ্রিকলচর অমসুং সর্ক্যুলর ইকোনোমীগী হীরমদা তেংবাংননবা অনৌবা লম শকখঙদোকপগী থৌওং পাংথোক্লিবা ৱর্কিং গ্রুপ অসিগী ৮শুবা চহিগী মীফমদা খুৎয়েক পীনখিবা ৱর্ক প্লান ২০২২বু নাকল অনিমক্না নীংশিংনখি।
৪৪. নাকল অনিমক্না স্তার্ত-অপকী মতাংদা তেংবাংনরিবা অসিবু মপাঙ্গল হেন্না লৈহনবগী অপাম্বা লৈ হায়না ফোংদোক্নখি অমসুং হীরম অসিগা মরী লৈননা, স্তার্ত-অপ ইন্দিয়া অমসুং জর্মন এক্সেলরেতর (জি.এ.)গী মরক্তা হৌজিক-হৌজিক তেংবাংনরিবা অসিবুসু থাগৎনখি। জি.এ.না ইং ২০৩০দগী হৌদুনা ইন্দিয়া মার্কেত এসেস প্রোগ্রাম অমা পীদুনা মখোয়না শৌগৎলিবা অসিবু হেনগৎহন্নবা পায়খৎপা খোঙথাং অমসুং স্তার্ত-অপ ইন্দিয়ানা জি.এ.গা খুৎশম্নদুনা স্তার্ত-অপ খুন্নাই অনিমক অসিদা শৌগৎপগী থৌওং হেনগৎহন্নবগীদমক্তা কম্মন ইনগেজমেন্ত মোদেল অমা শেমগৎপগী ৱাহৌদোকপু মখোয়না তরাম্না ওক্নখি।
পোলিতিকেল অমসুং একাদমিক এক্সচেঞ্জ, সাইন্তিফিক কো-ওপরেসন, ৱর্কফোর্স অমসুং মীয়ামগী মোবিলিতীগী মতাংদা খুৎশম্নবা
৪৫. সরকার অনিমক্না মহৈরোই, একাদমিয়া অমসুং প্রোফেস্নেল ৱর্কফোর্স য়াওনা পীপল-তু-পীপল এক্সচেঞ্জ নীংথিজনা পাংথোক্লিবা অসিবু তরাম্না ওক্নখি। নাকল অনিমক্কী অৱাংবা থাক্কী মহৈ-তম্বগী পথাপ্পু মালেমগী থাক্তা লৈহন্নবা হোৎনরিবা অসিবু হেন্না পাকথোক চাউথোকহন্নবা, লৈবাক অনিগী ইন্নোভেসন অমসুং রিসর্চ তৌবগী ফিভম্বু হেন্না নকশিলহন্নবা অমসুং ভোকেস্নেল এজুকেসন অমসুং ত্রেনিংগী দুএল স্ত্রকচর মপাঙ্গল হেন্না লৈহন্নবা নাকল অনিমক্না মশা-মশাগী ওইনা হোৎনরিবা অসিবু শৌগৎনবা য়ানবা পুরকখি।
৪৬. এজুকেসন অমসুং স্কিল দিভেলপমেন্তকী হীরমদা লৈবাক অনিগী মরক্তা লৈনবা এক্সচেঞ্জ হেনগৎলক্লিবা অসিদা জর্মনী অমসুং ভারতনা নুংঙাইবা ফোংদোকখি অমসুং তেংবাংনরিবা অসিবু হেন্না চেৎশিলহন্নবা অপাম্বসু ফোংদোক্নখি। ভারতকী খনগৎলবা মহৈরোইশিংবু জর্মনগী য়ুনিভর্সিতীশিংদা অন্দর্গ্রেজুএত কোর্স তম্বা য়াহন্নবগীদমক্তা দিজিতেল প্রিপেরেতরী কোর্স (স্তদীইঙ্কোল্লেগ) শেমগৎপা অসিদা সরকার অনিনা নুংঙাইবা ফোংদোকখি। ভারত সরকারনা মহৈরোয় এক্সচেঞ্জপু পুক্নিং থৌগৎকনি অমসুং স্তদী ইন ইন্দিয়াগুম্বা প্রোগ্রামগী মখাদা জর্মনীগী মহৈরোয়শিংবু ভারতকী হাইয়র এজুকেসন ইন্সতিত্যুসন (ঐচ.ই.আই.)দা মিং চনবগী খুদোংচাবা পীগনি। ভারত অসুং জর্মন য়ুনিভর্সিতীশিংগী মরক্তা জোইন্ত দিগ্রী অমসুং দুএল দিগ্রীগী মওংদা তেংবাংনবা য়াবগী থৌওং থীদোকপগী য়ুনিভর্সিতীগী থাক্তা পায়খৎলিবা খোঙথাংবু লৈবাক অনিগী সরকারনা তরাম্না ওক্নখি।
৪৭. ইন্দো-জর্মন স্ত্রেতজিক রিসর্চ অমসুং দিভেলপমেন্ত পার্ত্নরশিপশিংবু হেন্না খুমাং চাউশিলহনবদা একাদমিয়া-ইন্দস্ত্রীগী মরক্তা তেংবাংনবা অসিনা মরু ওইবা থৌদাং লৌই হায়বা শকখঙলদুনা, জর্মনগী ইন্দস্ত্রী ইকোসীস্তেমদা ভারতকী নহা ওইরিবা রিসর্চরশিংদা ইন্দস্ত্রীগী মতাংদা খঙহনবগী পান্দম থম্লিবা ইন্দস্ত্রীএল ফেল্লোশিপ্তা তেংবাংনবগীদমক্তা ইন্দো-জর্মন সাইন্স অমসুং তেক্নোলোজী সেন্তর (আই.জি.এস.তি.সি.)না হন্দক্তা হৌদোকখিবা খোঙথাং, হৌজিক চত্থরিবা সাইন্স অমসুং তেক্নোলোজী প্রোজেক্তশিংদা নুপী রিসর্চরশিংদা থেঙনা য়াওবা য়াহনবগী খুদোংচাবা পীরিবা ৱিমেন ইনভোল্ভমেন্ত ইন সাইন্স অমসুং ইঞ্জিনিয়রিং রিসর্চ (দবল্যু.আই.এস.ই.আর.) প্রোগ্রাম অমসুং ইন্দো-জর্মন এস. অমসুং তি. কোওপরেসনগী ইনক্লুসিব ইকোসীস্তেম অমা শেম্লিবা পেয়র্দ আর্লী কেরিয়র ফেল্লোশিপ্পু নাকল অনিনা তরাম্না ওকখি।
৪৯. দার্মস্তাত্তা লৈরিবা মালেমগী ফেসিলিতী ফোর এন্তিপ্রোতোন অমসুং আইওন রিসর্চ (এফ.এ.আই.আর.) অসিবু বাইলেতরেল সাইন্স কোওপরেসনগী খ্বাইদগী মশক থোকপা মহৈ অমা ওইহন্নবা নাকল অনিমক্না শৌগৎনরিবা অসিবু অখন্ননা ফোংদোকখি।
৪৯. ইংলিশ লোলদা ইবা দ্রাফ এগ্রীমেন্ততা ঙসি খুৎয়েক পীখিবা অসিনা দোক্যুমেন্ত তৌদুনা মাইগ্রেসন অমসুং মোবিলিতীগী পাক-চাউবা পার্ত্নরশিপকী মতাংদা জর্মনী অমসুং ভারতকী মরক্তা লৈনগদবা মরীগী মতাংদা ৱারী শাবগী অরোইবা তাঙ্ককপু সরকার অনিনা তরাম্না ওক্নখি। য়ানচে অসিবু অথুবা মতমদা খুৎয়েক পীনদুনা মরী লৈনবা থবকশিং অথুবা মতমদা থবক পায়খৎপা হৌনবা হোৎননবা নাকল অনিমক্না য়ানবা পুরকখি। এগ্রীমেন্ত অসিনা মহৈরোই, প্রোফেস্নেল অমসুং রিসর্চরশিংদা তু-ৱে মোবিলিতী পীবদা তেংবাংবগা লোয়ননা আইনগী ৱাংমদা মাইগ্রেসন তৌবগী শিংনবশিংগী মতাংদা য়েংশিনবগী মরু ওইবা থৌওংগী মতাংদা ৱাফম থমখি।
৫০. স্কিল লৈরবা হেল্থ অমসুং কেয়র ৱর্করশিংগী মাইগ্রেসন তৌবগী মরী লৈননা জর্মন ফেদেরেল এমপ্লোয়মেন্ত এজেন্সী (বি.এ.) অমসুং কেরলা রাজ্যগী মরক্তা প্লেসমেন্ত এগ্রীমেন্তকী খুৎয়েক পীনখিববু সরকার অনিনা তরাম্না ওক্নখি। অপুনবা হীরম মনুং চনবা “ত্রিপল-ৱিন এপ্রোচ” অমা এপ্লাই তৌদুনা থম্লিবা পান্দম অসিদি লাক্কদৌরিবা অমসুং পন্থুংম ওইগদৈরিবা লৈবাক অনিমক্কা লোয়ননা মাইগ্রেন্ত মশামক্তসু কান্নবা ফংহনবনি। জর্মনী অমসুং ভারতকী লেবর মার্কেতকা লোয়ননা মাইগ্রেন্ত মশামকশিংগী অপাম্বদা মতিক চাবা মিৎয়েং চঙবগা লোয়ননা কেরলাগা হন্দক্তা খুৎয়েক পীনখিবা তেংবাংনবগী থৌওং অসিবু থবক মখল খুদিংগী ওইনা ভারতকী অতোপ্পা রাজ্যশিংগসু লৈননবা পান্দম থম্লিবা অসিবু মখোয়না তরাম্না ওক্নখি।
৫১. থবক্কা মরী লৈনবা খুদোংথীবা থৌদোক অমসুং লাইনাগী থৌওং হন্থহনগদবা থবক মফমদা তেক্ত-কায়দবা অমসুং হেল্থকা লোয়ননা সোসিএল প্রোতেক্সনগী লমদা ভারতকী নেস্নেল সেফতী কাউন্সিল (এন.এস.সি.) অমসুং জর্মন সোসিএল এক্সিদেন্ত ইন্স্যুরেন্স (দি.জি.য়ু.ভি.)গী মরক্তা মেমোরেন্দম ওফ অন্দর্স্তেন্দিংদা খুৎয়েক পীনখিববু সরকার অনিনা তরাম্না ওকখি। মসিদা নত্তনা, ওক্যুপেস্নেল সেফতী অমসুং হেল্থ অমদি সোসিএল প্রোতেক্সনগী লমদা তেংবাংনবগীদমক্তা ভারতকী দাইরেক্তোরেত জেনেরেল ফেক্তরী এদভাইস সর্ভিস অমসুং লেবর ইন্সতিত্যুৎস (দি.জি.এফ.এ.এস.এল.আই.) অমসুং জর্মন সোসিএল এক্সিদেন্ত ইন্স্যুরেন্স (দি.জি.য়ু.ভি.)গী মরক্তা মেমোরেন্দম ওফ অন্দর্স্তেন্দিংগী খুৎয়েক পীনখিবা অদুবুসু তরাম্না ওকখি।
৫২. ভারত অমসুং জর্মনীগী মরক্তা মশক থোকপা কলচরেল এক্সচেঞ্জ তৌনবা অমসুং মহৈ-মশিংগী লমদা তেংবাংনবা অমসুং গোইথ-ইন্সতিত্যুত, জর্মন একাদমিক এক্সচেঞ্জ সর্ভিস (দি.এ.এ.দি.), য়ুনিভর্সিতী গ্রান্ত কম্মিসন (য়ু.জি.সি.), ওল ইন্দিয়া কাউন্সিল ফোর তেক্নিকেল এজুকেসন (এ.আই.সি.তি.ই.) অমসুং হীরম অসিগা মরী লৈনবা অতোপ্পা ইন্সতিত্যুসনশিংগী মরু ওইবা থৌদাংবু সরকার অনিনা থাগৎখি। অসিগুম্বা কন্তেক্তশিংবু এজুকেসন অমসুং দাইলোগকী ফোর্মেত্তা ওইথোকহনবগীদমক্তা মখোয়না জর্মন পোলিতিকেল ফাউন্দেসনগী থৌদাংবুসু শকখঙখি।
মালেমগী হকশেলগী পার্নরশীপ অমা
৫৩. কোবিদ-১৯গী লাইচৎ অসিনা ওপন সোসাইতীশিং অমসুং মল্তিলেতরেল কোওপরেসনগী রেজিলিয়েন্স উৎনবা ক্রিতিকেল তেস্ত অমা ওইনা মখা চত্থরিবা অমসুং মসিবু মল্তিলেতরেল রেস্পোন্স অমা পীবা মথৌ তাবনা সরকার অনিনা মেদিকেল সপ্লাই চেনশিং পীবদা, হেল্থ ইমর্জেন্সিশিং লাকপদা মালেম্না শেম্বা শাবগী মপাঙ্গল কনখৎহন্নবা অমসুং তুংগী জুনোতিক রিস্কশিং হন্থহন্নবা ৱান-হেল্থ-এপ্রোচ অমা শিজিন্নবদা অমগা অমগা তেংবাংননবা য়ানবা পুরকখ্রে। নাকল অনিমক্না মালেমগী হকশেলগী থবক অমসুং তুংদা লাক্কদবা লাইচৎশিং লান্থেংনবদা দবল্যু.ঐচ.ও.বু দিরেক্তিং অমসুং কোওর্দিনেতিং ওথোরিতী অমা ওইনা রিফোর্ম তৌনবা অমসুং মপাঙ্গল কনখৎহন্নবা ৱারেপ লৌখি। মখোয়না শেন্মিৎলোন ফগৎহন্নবা বিজিনেস অমসুং তুরিজ,গী মীয়াম্না অপনবা লৈতনা চৎথোক চৎশিন তৌবা য়াহনগী তঙাইফদবা অদুগী মতাংদা ফোঙদোকখি অমসুং কোবিদ-১৯ ভেক্সিনশিং অমসুং ভেক্সিনেসন সর্তিফিকেৎশিং মুচ্যুএল রিকক্নেসন তৌবদা অমগা অমগা তেংবাং পীনবা হেনগৎহন্নবা ফোঙদোকখি।
৫৪. নাকল অনিমক্না ভারতকী নেস্নেল সেন্তর ফোর দিজিজ কন্ত্রোল (এন.সি.দি.সি.) অমসুং জর্মনীগী রোবর্ত-কোচ-ইন্সতিত্যুত (আর.কে.আই.)গী মরক্তা অৱাংবা মখলগী পেথোজেনিক ওর্গানিজমশিং তেস্তিং তৌনবা য়ু.পি.গী বন্দাদা বাইও-সেফতী লেভেল IV লেবোরেতরী (বি.এস.এল.-৪) লিংখৎপদা তেক্নিকেলগী ওইবা মতেং পীনবা কোলাবোরেন তৌনবা ৱারেপ অদুবু তরাম্না ওকখি।
৫৫. সরকার অনিমক্না ভারত সরকারগী সেন্ত্রেল দ্রগস স্তেন্দর্দ কন্ত্রোল ওর্গনাইজেসন (সি.দি.এস.সি.ও.), হকশেল অমসুং য়াইদ-য়ুম্বাল মন্ত্রালয় অমসুং ফেদরেল রিপব্লিক ওফ জর্মনীগী ফেদরেল ইন্সতিত্যুত ওফ দ্রগস এন্দ মেদিকেল দিভাইসেস (বি.এফ.এ.আর.এম.) অমসুং ফেদরেল রিপব্লিক ওফ জর্মনীগী পোল-এর্লিশ-ইন্সতিত্যুতকী মরক্তা জোইন্ত দিক্লেরেসন ওফ ইন্তেন্ত অমা খুয়েক পীনদুনা মেদিকেলগী পোত্থোকশিং রিগুলেসন তৌবগী লমদা কোওপরেসনগী পীনবগী মপাঙ্গল কনখৎহন্নবা অপম্বা ফোঙদোকখি।
৫৬. লুচিংবা অনিনা ৬শুবা আই.জি.সি.দা পাংথোকখিবা খন্ন-নৈনবা অদুদা অপেনবা ফোঙদোকখি অমসুং ইন্দো-জর্মন স্ত্রাতেজিক পার্তনরশীপ মখাতানা চাউথোক্নবা অমসুং মরী চেৎশিনহন্নবা মখোয়গী অপাম্বশিং অদু অমুক হন্না ফোঙদোকখি। প্রধান মন্ত্রী নরেন্দ্র মোদীনা চাঞ্চেলর স্কোলজবু ৬শুবা আই.জি.সি.দা হরাউ তয়াম্না ওকখিবা অমসুং ভারতকী দেলিগেসনবু হোস্তিং তৌখিবগী থাগৎপা ফোঙদোকখি। ভারতনা মথংগী আই.জি.সি. য়ুম্বু ওইনবা মীৎয়েং থম্লি।


text:
য়ুমলৈ-কৈরৈ মন্ত্রালয়
উত্তরখন্দদা ঊনগী চিং নিংখাইবগী ফিভম অদু য়েংশিন্নবা নেস্নেল ক্রাইসিস মেনেজমেন্ত কম্মিতী(এন.সি.এম.সি.)গী রিভ্যু মীফম অদু কেবিনেৎ সেক্রেতরীনা থৌরম মপু ওইখ্রে অমসুং এক্সনশিং লৌখৎখ্রে
Posted On:
07 FEB 2021 6:23PM by PIB Imphal
উত্তরখন্দদা ঊন নিংখাইরকপদগী থোক্লিবা নেচরেল দিজাস্তরগী ফিভম অসি য়েংশিন্নবা কেবিনেৎ সেক্রেতরী শ্রী রজিব গোবাগী লুচিং মখাদা নেস্নেল ক্রাইসিস মেনেজমেন্ত কম্মিতী(এন.সি.এম.সি.) অদু ঙসি উনখ্রে৷ ঊন নিংখাইরকপা অসিনা ঋশিগঙ্গা তুরেলগী ইমাই অসি হেনগৎহল্লে অমসুং মসিনা এম.দবল্যু. ১৩.২গী ঋশিগঙ্গাদা শারিবা অপিকপা হাইদ্রো প্রোজেক্ত অদু অমাং অতা থোকহনখ্রে৷ ইশিং ইচাউ অসিনা অলকনন্দ তুরেলগী ত্রিবুতরী অমা ওইরিবা তাপোবন তুরেলদা শারিবা এন.তি.পি.সি.গী মখা থংবা শরুকশিং অসিদা লৈরিবা হাইদ্রো প্রেজেক্ত অদুসু শোকহনখ্রে৷
মরী লৈনবা এজেন্সীশিং অসিনা য়াম্না কন্না হোৎননবা অমসুং রাজ্যগী সাসনদা পাংবা য়াবা মতেং পুম্নমক পাংনবা কেবিনেৎ সেক্রতরীনা খঙহনখ্রে৷ মফম মরাং খঙদনা থিবা খঙদ্রিবা মীওইশিং অসি মফম খঙদোকপা অমসুং তন্নেলদা পন্দুনা লৈরিবা মীওইশিং অদু অথুবা মতমদা কন্নবা মহাক্না ফোংদোকখ্রে৷ কনবগী থবকশিং অসি মপুং ফানা লোইশিনদ্রিফাওবা অমসুং ফিভম অসি হান্নগী মতৌগুম্না হঞ্জিল্লক্ত্রিফাওবা সর্ভিলেন্স লেপ্তনা পাংথোক্নবা মহাক্না খঙহনখ্রে৷
উত্তরখন্দ সরকারগী চীফ সেক্রেতরীনা ভি.সি.গী খুৎথাংদা হৌজিক লৈরিবা গ্রাউন্দগী ফিভম অমসুং থৌদোক অসিগী মতুংদা অৱাবা তারবা মীওইশিং লৌথোক্নবা অমসুং ঊন নিংখাইবা অসিনা মরম ওইদুনা থোকহল্লিবা ইশিং-ইচাউ অসিনা মাং তাকহল্লিবা অসি লাকশিন্নবা মখোয়না লৌখৎখিবা এক্সনশিং অদু কম্মিতী অসিদা তেন্তক্না হায়খ্রে৷
অদুমওইনমক মখাতাবা মফমশিং অসিদা ইশিং-ইচাউ থোকপগী নুংনাংবা করিসু লৈত্রে অমসুং সেন্ত্রেল ৱাতর কম্মিসন(সি.দবল্যু.সি.) অসিনা পীরিবা ই-পাউ অসিগী মতুং ইন্না ইশিংগী চাং হেনগৎলক্লিবা অদু লাকশিনবা ঙমখ্রে৷ থংনরিবা খুঙ্গংশিং অসিদসু অকাইবা থোকহল্লকপা য়াবগী ফিভম লৈত্রে৷ মতম অসিদা ফিভম অসি য়েংশিন্নবা য়াম্না চেকশিনবা ভিজিল অমা থম্নবা অমসুং ঊনগী ফিভম অসি য়েংশিন্নবা দি.আর.দি.ও.গী চীম অমা থম্নবা কেন্দ্রগী অমসুং রাজ্যগী মরী লৈনবা এজেন্সীশিং অসিদা হায়খ্রে৷ শোকহল্লিবা মফমশিং অসিদা খুদক্তা চৎনবা এন.তি.পি.সি.গী এম.দি.দা হংখ্রে৷
তন্নেল অমদা পন্দুনা লৈরম্বা চাওরাক্না মীওই ১২রোম আই.তি.বি.পি.না কনবা ঙমখ্রে হায়না মখাতানা ফোংদোকখ্রে অমসুং আর্মী অমসুং আই.তি.বি.পি.না পুন্না হোৎনদুনা অতোপ্পা তন্নেল অমদা পন্দুনা লৈরিবা মীওইশিং অদু কন্নবা হোৎনখ্রে৷ মাংলিবা মীওইশিং অসিগী খুঙ্গুং লিদুনা ফংনবা ঐখোয়না পুম্নমক হোৎনরি৷
এন.দি.আর.এফ.গী তীম ২ চংশিনখ্রে অমসুং অহেনবা তীম ৩ হিন্দোন্দগী চংশিনখ্রে অমসুং মখোয়শিং অদু নুমিদাংদা মফম অদুদা য়ৌবা ঙম্লগনি৷ মফম অদুদা আই.তি.বি.পি. পর্সোনেল ২০০ হেন্না লৈ অমসুং রেস্ক্ব্যু ইক্যুইপমেন্ত পুম্নমকা লোইননা কলম অমা অমসুং ইঞ্জিনিয়রিং তাক্স ফোর্স(ই.তি.এফ.) চখাইদুনা থমখ্রে৷ নেভীগী দাইভরশিং চংশিল্লি অমসুং ইন্দিয়ন এয়র ফোর্স(আই.এ.এফ.)গী এয়রক্রাফতশিং অমসুং হেলিকোপ্তরশিং স্তেনবাই ওইনা থম্লি৷
লাক্কদৌরিবা নুমিৎ নিনি অসিদা মফম অদুদা নোং তাবা য়াবগী খুদম লৈতে হায়না মীফম অদুদা আই.এম.দি.না খঙহনখ্রে৷
কেন্দ্রগী হোম সেক্রেতরী, পৱার মন্ত্রালয়গী সেক্রেতরী, আই.তি.বি.পি.গী দি.জি., আই.দি.এস.কী চীফ, এন.দি.এম.এ.গী মেম্বরশিং, এন.দি.আর.এফ.কী দি.জি., সি.দবল্যু.সি.গী চিয়রমেন, আই.এম.দি.গী দি.জি. অমসুং দি.আর.দি.ও.গী চিয়রমেন অমসুং অতোপ্পা সেনিয়র ওফিসিয়েলশিং অসিগা লোইননা মীফম অদুদা শরুক য়াখি৷ উত্তরখন্দগী চীফ সেক্রেতরীসু মীফম অদুদা মহাক্কী ওফিসরশিংগী তীম অদুগা লোইননা শরুক য়াখ্রে৷
******
(Release ID: 1696395)
Visitor Counter : 103


text:
ইন্দিয়ন ফোরেন সর্ভিস (আই.এফ.এস.)কী ২০২১ বেৎচকী ওফিসর ত্রেনীশিংগা প্রধান মন্ত্রী শ্রী নরেন্দ্র মোদীগা ঙসিগী অঙনবদা লোক কল্যান মার্গ ৭দা উনখ্রে।
হরাও তয়াম্না য়াম্না য়াংনা শানখিবা ৱারী অদুদা প্রধান মন্ত্রীনা আই.এফ.এস. ওফিসর ত্রেনীশিংবু সর্ভিস অসি চঙলকখিবগীদমক থাগৎখি অমসুং মখোয়না মালেমগী থাক্তা ভারতকী মহুৎ শিন্নবগী খুদোংচাবা অমা ফংলগনি হায়খি। মখোয়না সর্ভিস অসিদা চঙলকখিবগী মরমশিংগী মতাংদা মহাক্না খন্ন-নৈনখি।
২০২৩বু মালেমগী মিলেৎকী চহিগী মতাংদা ৱারী শারদুনা, মিলেৎপু হেন্না পামহন্দুনা ঐখোয়গী লৌমীশিংদা মতৌ করম্না মখোয়না কান্নবা ফংহনগদগে হায়বগী মতাংদা কুপ্না খন্নখি। মিলেৎশিং অসিনা মতৌ করম্না অকোইবদা শোক্তবা অমসুং হকচাংদা কান্নবা পীবা পোৎলম অমা ওইরিবনো হায়বগী মতাংদা খন্নখি। মহাক্না লাইফ (লাইফস্তাইল ফোর এনভাইরোনমেন্ত)কী মতাংদা ৱারী শাখি অমসুং মতৌ করম্না মীওই অমনা হিংবগী মওং হোংদুনা অকোইবদা কান্নবা ফংহনবা য়াবগে হায়বগী মতাংদসু ফোংদোকখি। ওফিসর ত্রেনীশিং অসিনা হন্দক চহিগী নীংখা তমখিবা নুমিৎকী ৱারোলদা পুথোকখিবা পঞ্চ প্রানগী মতাংদা খন্নখি অমসুং মখোয়বু ফংনবগীদমকা আই.এফ.এস. ওফিসরশিংনা করি তৌবা য়াবগে হায়বদু খঙহনখি।
প্রধান মন্ত্রীনা ওফিসর ত্রেনীশিংবু মথংগী চহি ২৫গীদমক মঙম শান্না খন্দুনা থৌরাং তৌনবা, হায়রিবা মতম অসিগী মনুংদা মখোয়না মতৌ করম্না লৈবাক অসিগী চাউখৎনবা হোৎনবা য়াবগে হায়বগী মতাংদা হৌদোকখি।


text:
প্রধান মন্ত্রী, শ্রী নরেন্দ্র মোদীনা জাতিগী শান্ন-খোৎনবগী নুমিত্তা শান্নরোইশিংগী মফমদা য়াইফ-পাউজেল পীখ্রে। প্রধান মন্ত্রীনা ভারতকী শক্নাইরবা হোক্কী শান্নরোই মেজর ধ্যান চান্দগী মপোক কুম্মোন্না লাকপদা মহাক্কী মফমদা ইকাইখুম্নবা উৎখ্রে।
ত্বীৎ অমদা প্রধান মন্ত্রীনা হায়খি;
"জাতিগী শান্ন-খোৎনবগী নুমিত্তা য়াইফ-পাউজেল পীজরি অমসুং মেজর ধ্যান চান্দগী মপোক কুম্মোন্না লাকপদা ইকাইখুম্নবা উৎচরি।
হন্দক্কী চহি খরা অসি শান্ন-খোৎনবদা য়াম্না চাউখৎপা পুরকখ্রে। মসিগী মচৎ অসি মখা চত্থদুনা লৈবা ওইরসনু। ভারত পুম্বদা শান্ন-খোৎনবগী ইথিল হেনগৎতুনা পাম্নবা ওইরসনু।"
Greetings on National Sports Day and tributes to Major Dhyan Chand Ji on his birth anniversary.— Narendra Modi (@narendramodi) August 29, 2022
The recent years have been great for sports. May this trend continue. May sports keep gaining popularity across India. pic.twitter.com/g04aqModJT


text:
বুক্স এন্ড কোফি শিংজমৈদা নুমিৎ ১১নিগী চিলদ্রেন বুক ফেস্তিবেল, ২০২২
তশেংবসু হৌজীক মতমগী মনিপুরী খুনাইদা লৈরিবা অৱাৎপা অমা হায়রগদি অঙাংশিংদা অমসুং পুংকক চাওরবা অঙাংশিংনা পাবা য়াবা লাইরিক অসিনি। মসিগী হীরম অসিমদি য়াম্না ৱাৎলগা লৈরে হায়বসিমদি অখঙ অহৈশিংনা তত্তনা হায়নরবা ৱাফমনি।
খুনাই অমদা হিংলিবা মীওইশিংগী তুংগী পুন্সিগী লাইবক অসিমক খুনাইদুদা নৌনা পোক্লকলিবা পীক্লিবা অঙাংশিংগী পুন্সি মহিং, মখোয়গী লাইরিক লাইশু তাকপী তম্বীবা, মখোয়গী মেন্তেল হেল্ট অদুগা ফিজিকেল হেল্ট অমসুং সোসিয়েল কন্সিয়াস্নেস অদুনা অয়াম্বা মতমদা পাদম ওইগনি। লাইরিক হৈবা মীশিংনা অয়াম্বা লৈবাক অমগী মীশিংগী চাদা ৯০ ওইরগসু ত্রেদিসনেল ৱিসদ্ম অমসুং লৌশিং জ্ঞান হায়বদু য়াওদ্রদগি অমসুং মসিগী শরুক অসিনা য়াম্না নেম্না লৈরগদি খুনাই অদু চাওখৎ লম্বেলদা মঙম শানবা ঙমদনা লৈগনি। নৌরিবা অঙাংশিংদা ভেল্যু লৈবা লাইরিক লাইশু তম্বীবদা লৈবাক অদুগী পোলিসি মেক্করশিংগী চাওরবা থৌদাং লৈরি। থায়নগী পোৎ খুদিংমক অরিবনি কান্নদ্রবনি হায়দুনা মদু থৌওইদবসু করিগুম্বা মতমদা মদুনা হেন্না অমাংবা লাকপা কয়া থেংনদবা নত্তে। চহী চা কয়া হৌখ্রবা মীওইবগী হৌরক্লোন অদু নৌহৌনা য়েংদবা য়াদে। অরিবা লৈরম্বনা অনৌবসু পোক্লক্লিবনি। মালেমসিদা লৈরিবা খুনাই পুম্নমক্কি ফুঙ্গা ৱারী কয়া লৈরি। ফুঙ্গা ৱারীশিং অসিদা মান্নবা মশক কয়াসু থেংনরি। নহা অহল খাক্তনা ফুঙ্গা ৱারীদি তানিংই। লাইরিক ওইনসু ফোংনদুনা মরু ওইনা অঙাংশিংনা পাম্না পানৈ। হায়রিবা ফুঙ্গা ৱারীশিং অসি খুৎই লাইরিক ওইনা লৈত্রিঙৈদা অমদি প্রিন্তিং মেছিন লাকত্রিঙৈদদি চিনবুং সাহিত্য ওইনা মীরোল অমদগী মীরোল অমদা পাথাং পুথাং নাইনা লীদুনা তমদুনা লাক্লি ঙসিসু। তৌইগুম্বসুং মালেমগী হোংলক্লিবা তেকনোলোজিগী অহোংবা ময়াম মরক্তা হায়রিবা চিনবুংদা লৈরম্বা ফুঙ্গা ৱারীশিং দিজিতেল ফোর্মেটতা এনিমেসন ফিল্ম ওইনা তোঙানবা শক্লোন অমদা লাক্লি। মসিসু ঐখোয়না লোয়নমক থেংনরবা উনরবা ঙাক্তনি। ফুঙ্গা ৱারী লীবিনবা ইমুংগী অহল লমণশিং মপু মবেল লৈজদবা ইমুং কয়াসু লৈরক্লি। হৌজীক মতমগী পুন্সি মহিং অসি করিনোমাদা লাক্লি। মী খুদিং থবক য়াম্না চিনবদৌনা তৌনরক্লি। অঙাংশিংদা মচাশিংদা মতম য়াম্না পীবা ঙম্নদবা ইমুং কয়াসু লৈরি। অদুনা নৌরিবা অঙাংশিংনা খঙনিংবা তম্নিংবা হায়নিংবা পুম্নমক ফংদবগী অৱাবসু লৈতবা নত্তে। পাউরৌ পাউতাক পাউজেল কয়া য়াওবা ৱারী লিবীনবা লৈশিল্লক্তবা অদুগা লাইরিক ওইনসু পাবা ফংদবগী অৱাবা অমদি মনিপুরদা ঙসি হৌরক্লিবা অঙাংশিংনা থেংনরিবা চাওরবা খুদোংচাদবা অমনি। মসিনা মখোয়গী মরক্তা জেনরেসন গেপ অমদি লৈবগুম্বা অমসু তৌরক্লি। মনিপুরগী কলচরগী, ত্রেদিসনগী পুৱারীগী মরমদা হংলুবদা অয়াম্বদি কয়া খঙদবনা অয়াম্বা ওইনা তৌশিল্লক্লি। মীগী মরোলদা লাইরিক তম্বীবা অতোপ্পা লমগী পুৱারী হান্না মপি লাইরিক্তা তম্বীবা মখলগী লাইরিক খুৎতম অমা পাক শন্না লৈখিবা অসিনা ঙসিদি অনৌবা মীরোলদা ইরোল ইয়েক নুংশিবা ইকায়খুম্নবা, ইজাতিগীদমক্তা খনবা ইমা লৈবাক্কীদমক চাওথোকচবা ফাওবা অদুগুম্বা ৱাখল্লোন অদু ময়েং তাবগুম্বা অমা থেংনদবসু নত্তে। মসি পুম্নমক ইদ্যুকেসন্নিস্টনি হায়দুনা লৈরিবা অদুগা লৈবাক্কি পোলিসি মেক্করশিংনা মিৎয়েং শান্না উবা ৱাৎখিবা অদুগী মহৈনি। অদুবু থেংলবসু থেংনা মনিপুরদা চহী খরসিদা থোক্লকলিবা অমদি হৌরক্লিবা নহারোলশিংদা নৌহৌনা মিকপ থোকপা, ইপা ইপুগী খোঙ্গুল লীনিংবা অদুগা লাইরিক লাইশুগী মঙাল নিংথিজনা ফংলবা নহারোল কয়ানা মাগী মাগী অঙম্বা থাক্তা খুনাইসিদা অফবা থবকশিং লেপ্তনা তৌরকপা হেনগৎলকলি। অসিগুম্বা অফবা খোঙথাং অমখক শিংজমৈদা লৈবা বুক্স এন্দ কোফিগী মপু নহা অইবা অমসুং আর্টিস বীশান্তম য়ুম্নাম্না হৌদোরক্তুনা হৌখিবা জুলাই ১০দগী ২০ ফাওবদা অঙাংশিংগী বুক ফেস্তিবেল অমা নুমিৎ ১১নি চুপ্না পাঙথোকখি। মনিপুরদা বুক ফ্যিয়ার চহী খুদিং পাঙথোকতুনদি লাক্লি স্তেত সেন্ত্রেল লাইব্রেরিনা শিন্দুনা অদুবু হৌখিবা চহী খরসিদি কোভিদনা মরম ওইদুনা করিসু পাঙথোকপা ঙমদনা লাক্লি। অসিগুম্বা তাল্লক অসিদা অহানবা ওইনা অঙাংশিংতগী ওইবা বুক ফেস্তিবেল অমা শিনবা হায়বসি য়াম্না পুকনিং থৌগৎনিংঙাই ওই।
বুক্স এন্দ কোফি অসিমক ২০১৩গী দিৱালি নুমিত্তা শিংজমৈ থোকচোম লৈকাইদা অহানবা ওইনা হাংদোকখি। মফম অসি হাংদোকখিবগী মরমসু মীপূম খুদিংদা লাইরিক পাবগী হৈনবী অমা লৈনবা অমসুং অৱা পোত্থাফম ওইবা মফম ওইহন্নবা হোৎনবনি। তশেংবসু চহী খরসিদা নহারোলশিংগী অমসুং অঙাংশিংদা সেন্তর অসিনা করিগুম্বা খরদি খুদোল তমদুনা লাক্লি হায়বসি থবকনা লেংদ্রবা খুদম ওইরি। নোংমাইজিং খুদিং মফম অসিদা অঙাংশিং লাই য়েকপা তাকপি তম্বীরি অমসুং ম্যুজিক ক্লাস ওইনা ভাইওলিনসু তম্বীরি। পানিংবা লাইরিক পাবা য়ারি। লৈনিংবা লাইরিক কয়াসু মরাং কায়না ফংহল্লি। মরক মরক্তা আর্ত একজিবিসনসু শিনবা থেংনৈ। সহরগী নিল খোংবা মরক্তা বুক্স এন্দ কোফিনা থৱায় অমদি হাপ্লি লাইরিক ময়াম থেল্লদুনা ম্যুজিকনা অমসুং পেন্তিংনা।
নুমিৎ ১১নি চত্থখিবা অহানবা চিলদ্রেন বুক ফেস্তিবেল হৌখিবা জুলাই ১০, ২০২২ দা লৈঙাক্কি মহুদ মিনিস্তরসু ওইরিবা শ্রী য়ুম্নাম খেমচান্দনা অথোইবা লেংবীরকপা ওইনা লেংবীরক্তুনা বুক্স এন্দ কোফিগী হোল্ডা হাংদোকখি। থৌরম হৌদোক্লদুনা মিনিস্তর খেমচান্দনসু হৌরক্লিবা অঙাংশিংদা ইপা ইপুনা হাক্তকতগী লিনদুনা লাক্লবা ফুঙ্গা ৱারীশিং, মসিদা য়াওরিবা মোরেল লেসনশিং অমসুং ঙসিগী অঙাংশিংদা মসিবু খঙহন্নিংবগী অপাম্বা ফোংদোকখিবনি। তশেংবসু হৌজীক মতমগী মনিপুরী খুনাইদা লৈরিবা অৱাৎপা অমা হায়রগদি অঙাংশিংদা অমসুং পুংকক চাওরবা অঙাংশিংনা পাবা য়াবা লাইরিক অসিনি। মসিগী হীরম অসিমদি য়াম্না ৱাৎলগা লৈরে হায়বসিমদি অখঙ অহৈশিংনা তত্তনা হায়নরবা ৱাফমনি। কোমিকতগী হৌরগা অঙাংশিংনা পাবদা নুংঙাইরবা লাইরিক পুন্না ৫০০ হেন্না ফেস্তিবেল অসিদা দিসপ্লে তৌখি। লাইরিক লৈনিংবশিংনা দিস্কাউন্ট ১৫% পীরগা লৈনখি। নুমিৎ ১১নি চুপ্না চত্থাখিবা বুক ফেস্তিবেল অসিগী অহানবা নুমিত্তা সাপম সুইতিনা নুমিদাংৱাইরম পুং ৪ তারকপদা শরুক য়াবা লাক্লিবা অঙাংশিংদা ৱারী লীখি। ফেস্তিবেল অসি অয়ুক নুমিৎ খুদিং পুং ১০মখায়দগী হৌদুনা নুমিদাং পুং ৭ঃ৩০ ফাওবা পাঙথোকখি। হুম্নি চনবা নুমিত্তা শকনাইরবা লাই য়েকপা আর কে জয়কুমারনা অঙাংশিংগী পেন্তিং ৱার্কসোপ অমসু পাংথোকখি। মরিনি চনবা নুমিত্তসু নহা ওইরিবা আর্তিস নোংপোকহেনবা সাইখোম, রাহুম সেরাম অমসুং বোনি খোমদ্রাম্না অঙাংশিংগী পেন্তিং ৱার্ক্সোপ অমা অমুক পাংথোকখি। মঙানি অমসুং তরুকনি চনবা নুমিত্তনা শকনাইরবী অইবী পারিস্মিতা সিংহনা বুক ৱার্ক্সোপ পাংথোকখি। অঙাংশিং য়ং এদল্ট কয়ানা শরুক য়াখি। মসিদা ৱারীমচা কমদৌনা ফজনা ইগদগে হায়বগী মতাংদা কুপ্না নৈনখি। ৱার্ক্সোপ অসিদগী খনগৎলবা অঙাংশিংগী ৱারীশিং অয়েকপা লাই য়াওনা লাইরিক ওইনা ফোংনবসু হোৎনরি হায়রকখি বীশান্তম্না। জুলাই তাং ১৬ তনা অঙাংশিংগীতা ওইবা পেন্তিং কম্পিতিসন অমসু পাংথোকখি। জুলাই ১৭তনা স্তোপ মোসন এনিমেসনগী মতাংদা অঙাংশিংদা রাহুল লাইশ্রম্না কমদৌবনো হায়বদু তাকপীখি। জুলাই ১৮ অমসুং ১৯দনা নীতা সরাংথেম্না অঙাংশিংদা ক্রাস্পকি ওইবা স্কিল দেবেলবমেন্টকি লৌশিং জ্ঞান তাকপীখি। অশেংবসু হৌজিক্কী মতমদা স্কিল দেবেলবমেণ্ট অসিমক য়াম্না মরু ওইবা হীরম অমদি ওইরিবনি খল্লি। লাইফ স্কিল অসি লাইরিক তম্বীবা মতমদা খজিক খজিক য়াওহনখিবা তারবদি তুংদা অঙাংশিং অসিনা হীংবদা পাম্বৈ অমদি ওইগদৌরিবনি। মসি য়াওদবা মতমদা ঙসি লৈঙাক অসিনা থেংনরিবা নহারোলশিংদা থবক পীবা ঙমদবগী খুদোংচাদবসি হেন্না হেন্না মায়োকনরকপা হেনগৎলক্কদৌরিবনি। অদুনা মতম চানা লাইফ স্কিল অসি অঙাংশিংদা তম্বীবা তাকপীবা অদুগা পোৎ খুদিংমক্কী ভেল্যুস অসি খঙহনবা তঙাইফদে। বুক ফেস্তিবেল অসিগী লোইশিনবা থৌরমদি “কেক্রু” সেসন হায়বসিনা ওইখি। কেক্রু হায়বসিমক থায়নদগী হৌনা মৈতৈশিংনা সনা লুপা শেংবা চাম্বদা শিজিন্নবা উহৈ অমনি। মমিং অসিমক য়াম্না সিম্বোলিক ওই। মরু ওইনা কেক্রু সেসন অসিদা বুক্স এন্দ কোফিদা শৈরেং শৈদিন্নবা থৌরম কয়া পাঙথোকখিবা লৈরে। লেপ্তনা কয়াসু পাংথোক্লক্কনি খল্লি। অসিগুম্বা কেক্রু সেসন অমা বুক ফেস্তিবেল অসিগী লোইশিনবা নুমিত্তা হাপ্তুনা অঙাংশিংনা মানা মানা হৈজবা শৈরেং থিবা, ৱারী লীবা অদুগা ঈশৈ শকপদা য়াম্না থৱায় য়াওনা শরুক য়াখি। নুমিৎ অসিদা সিয়োম ম্যুজিক বেন্দকি শকনাইরবা শৈশকপা চাওবা থিয়ামনসু ফোল্ক ফ্যুজন্দা “তোং তোং তোংদ্রুম্বী” “চিংদা শাৎপী ঈঙেল্লৈ” পুন্সি লোক্তা য়ুম্ফম ওইবা মহৌশা খূৎশেমগা মীওইবগা লৈনরিবা তৎ-থানবা য়াদ্রবা মরিগী মতাংদা শৈথাবা ফোল্ক ত্যুন্দা ফজরবা ইশৈশিং খুদোল তমখি। শরুক য়াবা লাক্লিবা অঙাংশিং অমসুং মপা মমা ওইবশিং অমসুং থৌরমদু য়াওবা লাকপশিংগী পুকনিং শুমহৎখি। লোয়শিনবা নুমিৎসিদা পেন্তিং কম্পিতিসন্দা মকোক মথং তারবা গ্রুপ এ অমসুং বি হায়না কাংলুপ অনী খায়দোক্তুনা মনাশিং লান্থোকখি। গ্রুপ (এ- ক্লাস ১-৪))দা অহানবা মনা ফংখিবনা লনচেন য়ুম্লেম্বম, (২) নোংদম্লেম্বী য়ুম্নাম, (৩) এন থোইহেনবা অমসুং কন্সোলেসন প্রাইজতা পারৈহনবী লৈশাংথেম্না ফংখি। গ্রুপ (বি ক্লাস ৫-৮)দা অহানবা মনা ফংখিবনা মনিখোম্বা, (২) য়াইফবা য়ুম্নাম (৩) জেসি তোংব্রম অদুগা কন্সোলেসন প্রাইজতা নোংপোকঙানবানি। তুংগী আশা কয়া লৈরিবা অঙাংশিংদা ফেস্তিবেল শিল্লিবা বীশান্তমগী মায়কৈদগী অচম্বা মনা মথুমশিংসু লান্থোকখি।
চিলদ্রেন বুক ফেস্তিবেল হায়বসিমক মালেমগী লৈবাক কয়াদা পাঙথোকনবগী পাউদম কয়া লৈরি। ইন্দিয়াগী মফম খরদসু পাঙথোকনরি। অদুবু পাক শন্না লেপ্তনা পাঙথোকপদি কয়া তৌদ্রিবা ফেস্তিবেল অমনি। মনিপুরদা অসিগুম্বা মখলগী অঙাংশিংগীদমক খল্লগা শিল্লকপা থৌরম অসিমক য়াম্না মতাং চাবা অমসুং তৌদ্রবা য়াদ্রবা ঙসিগী মীরোলগী থৌদাং অমনি। অসিগুম্বা চাওখ্রবা থৌদাং অমসুং ৱাখল্লোন অমা পুথোক্লকলিবা বীশান্তম য়ুম্নামদা মনিপুর মীয়াম্না থৌনা হাপ্পিবা পুকনিং থৌগৎপিবা তঙাইফদে য়াইফবা মনিপুর খুনাই অমগীদমক।


text:
কর্নাতকাগী রাজ্যপাল, শ্রীমান থাৱর চান্দজী গেহলোত, মুখ্যমন্ত্রী শ্রী বাসবরাজ বোমাইজী, কেন্দ্র মন্ত্রী মন্দলগী ঐহাক্কী মরুপ, কর্নাতকা সরকারগী মন্ত্রী, এম.পি. অমসুং এম.এল.এ.শিং অমসুং মশিং য়াম্না লেংবীরক্লিবা ঐহাক্কী ইচিল ইনাওশিং!
ঙসি অসি ভারতকী সমুদ্রগী পাঙ্গলগী ওইবা য়াম্না য়াইফরবা নুমিৎনি। লৈবাক ঙাক-শেনবা ওইরো নত্ত্রগা লৈবাক্কী শেন্মিৎলোন ঙাক-শেনবা ওইরো, ভারতনা ঙসিদি চাউর-চাউরবা খুদোংচাবশিংগী খুদম ওইরি। ঙসিগী নুমিৎকী মতম খরগী মমাঙদা কোচীদা ভারতকী লমদমসিদা শাজবা অহানবা এয়রক্রাফ কেরিয়রবু লৈবাক মীয়ামদা খুৎশিন্নখিবনা পুম্নমকপু চাউথোকচহল্লে।
অদুগা, হৌজিক্সু মেঙ্গালোরদা লুপা করোর ৩৭০০ হেনবা প্রোজেক্তশিং মীয়ামদা খুৎশিন্নরি, উরেপ উয়ুং তম্লি অমসুং ভুমিপুজাসু পাংথোক্লি। পুৱারী ওইরবা মেঙ্গালোর হিথাংফমগী কেপাসিতী হেনগৎপগা লোয়ননা মফমসিগী রিফাইনরী অমসুং ঙামীশিংগী শেন্থোক হেনগৎহন্নবা প্রোজেক্ত কয়া অমা শঙ্গাবগা লোয়ননা উরেপ উয়ুং তম্লে। অসিগুম্বা প্রোজেক্তশিং অসিগীদমক্তা ঐহাক্না কর্নাতকাগী মীয়াম্বু থাগৎপগা লোয়ননা য়াইফ পাউজেল পীজরি।
প্রোজেক্তশিং অসিনা মরম ওইরগা, কর্নাতকাগী লল্লোন-ইতিক, ইন্দস্ত্রীশিংদা অহেনবা পাঙ্গল ফংলগনি, পুন্সি মহিং লাইথোকহনবদা অহেনবা মিৎয়েং চঙলগনি। ৱান দিস্ত্রিক্ত, ৱান প্রদক্ত স্কিমগী মখাদা পুথোক্লিবা কর্নাতকাগী ঙামী অমসুং ইন্দস্ত্রীশিংগী পোত্থোকশিংনা হৌজিক মালেমগী কৈথেল য়ৌবদা হান্নদগী হেন্না লায়থোক্লগনি।
মরূপশিং,
ঐহাক্না হন্দক্কী নীংতম্বা নুমিত্তা লাল কিলাগী ফম্বাক্তগী ৱাশক মঙাগী মতাংদা হায়খিবশিংগী মরক্তগী খ্বাইদগী অহানবদুদি চাউখৎপা ভারত অমা ওইহনবা অসিনি। চাউখৎপা ভারত অমা ওইহন্নবগীদমক্তা লৈবাক্কী মেন্যুফেকচরিং সেক্তরদা মেক ইন ইন্দিয়াবু হেন্না চাউখৎহনবগী য়াম্না তঙাই ফদবা লৈ। ঐখোয়গী এক্সপোর্ত হেনগৎহনবা, মালেমদা ঐখোয়গী পোত্থোকশিং য়ৌহনবা, মমলগী মতাংদা চাংয়েংনবা ঙমহনবা হায়বসি চাউখৎপা ভারত অমা ওইহনবদা য়াম্না তঙাই ফদে। অহোঙবা অমসুং অরায়বা লোজিস্তিক্স য়াওদনা মসি ওইথোকপা ঙম্লোই।
ৱাখল্লোন অসিগা লোয়ননা, লৈবাক অসিদা চহি ৮দগী ইনফ্রাস্ত্রকচরগী মতাংদা হান্না পাংথোক্লমদবা মওংদা থবক কয়া পায়খৎলি। ইনফ্রাস্ত্রকচর অচৌবা প্রোজেক্ত পায়খত্তবা লৈবাক্কী মফম অমত্তা লৈরম্লোই। ভারতমালাগা লোয়ননা ঙমখৈ রাজ্যশিংগী লম্বী-শোরোক্কী ইনফ্রাস্ত্রকচরশিং ফগৎহল্লি। সাগরমালানা সমুদ্র তোর্বানগী ইনফ্রাস্ত্রকচরশিংবু মপাঙ্গল হাপ্লি।
ইচিল ইনাওশিং,
হৌখিবা চহিশিংদা লৈবাক অসিনা হিথাংফম্না চাউখৎপা পুরকপদা তেংবাংবা হায়বা হীরম অসিবু মরু ওইবা মন্ত্রা ওইহল্লি। মসিগুম্বা হোৎনজমন কয়াগী মতেংনা শুপ্নগী চহি ৮গী মনুংদা ভারতকী হিথাংফমশিংগী কেপাসিতীনা শরুক অনি হেন্না হেনগৎলিবনি। মসিনা হায়বদি, ইং ২০১৪ ফাওবদা লৈবাক অসিদা শেম-শাখিবা হিথাংফম মশিংদা চহি ৮গী মনুংদা মসিগী শরুক অনি হাপচিনখ্রে হায়বনি।
মেঙ্গালোর হিথাংফমদা তেক্নোলোজীগী খুদোংচাবশিং হাপচিল্লিবা অসিনা মসিগী কেপাসিতী অমসুং ইফিসিএন্সী অনিমক হেনগৎলগনি। গ্যাস অমসুং লিক্বিদ কার্গোগা মরী লৈনবা প্রোজেক্ত মরিগী ঙসি উরেপ উয়ুং তমখ্রিবা অসিনা কর্নাতকা অমসুং লৈবাক্তা কান্নবা য়াম্না পীরগনি। মসিদগী ক্রুদ ওইল, এল.পি.জি. গ্যাস অমসুং বিতুমিন ইম্পোর্ত তৌবগী মমল য়াম্না হন্থরগনি।
মরূপশিং,
অমৃতকাল অসিদা ভারতনা গ্রীন গ্রোথকী পান্দমগা লোয়ননা খোঙদারি। গ্রীন গ্রোথ অমসুং গ্রীন জোব হায়বসি অনৌবা খুদোংচাবনি। মফমসিগী রিফাইনরীশিংদা ঙসি অনৌবা খুদোংচাবা কয়া হাপচিল্লিবা অসিনা ঐখোয়গী প্রাইওরিতীশিংবু ময়েক শেংনা তাক্লি। ঐখোয়গী রিফাইনরীনা ঙসি তুরেলগী ঈশিংগী মখা পোল্লি। দিসেলিনেসন প্লান্তনা মরম ওইরগা রিফাইনরীশিংনা তুরেলগী ঈশিংগী মখা পোনবগী চাং হন্থহল্লগনি।
ইচিল ইনাওশিং,
মমাংগী চহি ৮ অসিদা লৈবাক পুম্বদা ইনফ্রাস্ত্রকচর চাউখৎহনবদা ঐখোয়না অহেনবা মিৎয়েং চঙলিবা, মসিদগী কর্নাতকানা কান্নবা য়াম্না ফংলি। কর্নাতকানা সাগরমালা প্রোজেক্তকী খ্বাইদগী চাউবা বেনিফিশরীশিংগী মরক্তা অমনি। কর্নাতকাদা নেস্নেল হাইৱেগী সেক্তরদা মমাংগী চহি ৮দা চাউরাকপা লুপা করোর লিশিং ৭০গী প্রোজেক্তকী থবক পাংথোকখ্রে। মসিদা নত্তনা, লুপা করোর লাখ ১গী পাইপলাইন প্রোজেক্তকী থবকসু পায়খৎলি। বেঙ্গালুরু-চেন্নৈ এক্সপ্রেসৱে, বেঙ্গালুরু-মৈসুরু রোদ হাইৱেবু লেন তরুক্তা ওন্থোকপা, বেঙ্গালুরুগা পুনেগা শম্নহনগদবা গ্রীনফিল্দঃ কোরিদোর, বেঙ্গালুরু সেতিলাইত রিং রোদ, অসিগুম্বা তোঙানবা প্রোজেক্ত কয়াদসু থবক চত্থরি।
রেলৱেগী ওইনদি ২০১৪গী মমাংগা চাংদম্ববদা কর্নাতকাগী বজেত্তা শরুক ৪ হেন্না হেনগৎলে। রেল লাইন পাকথোক চাউথোকহনবগী হীরমদসু, মমাংগী চহি ৮দা শরুক মরিদগী হেনবা খোঙজেলদা থবক পায়খৎলি। কর্নাতকাগী রেল লাইশিংবু ইলেক্ত্রিক ওন্থোকপগী থবক্কী চাউরবা শরুকশিংদি মমাংগী চহিদা ৮দা লোইশিনখ্রে।
মরূপশিং,
ঙসিগী ভারতনা মতমগা চুনবা ইনফ্রাস্ত্রকচর চাউখৎহনবদা অসুক য়াম্বা মিৎয়েং চঙলিবসি চাউখৎপা ভারত অমা পুরক্নবগীনি। মতমগা চুনবা ইনফ্রাস্ত্রকচরনা খুদোংচাবা কয়া পুরকপগা লোয়ননা থবক মশিং য়াম্না পীবসু ঙমগনি। মসিনা অমৃতকাল অসিদা ঐখোয়গী ৱারেপশিংবু ফংহনবগী পাম্বৈ অমসু ওইরিবনি।
ইচিল ইনাওশিং,
লৈবাক মীয়াম্না মখোয়গী থৱাই য়াওবগী মতৌ অমসুং মতিকপু অচুম্বা মাইকৈদা শিজিন্নবা হায়বসি লৈবাক্না থুনা চাউখৎপগীদমক্তা য়াম্না মরু ওই। লৈবাক্কী মপাঙ্গলনা তঙাই ফদবা হীরমশিং ফংহন্নবা অমত্তা ওইনা হোৎনমির্কপা মতমদা লৈবাক্কী চাউখৎপগী খোঙজেলসু হেনগৎলক্কনি। ইকায় খুম্ননা হিংনবগীদমক্তা তঙাই ফদবা পক্কা ইয়ুম, অমাংশঙ, অশেংবা ঈশিং অমসুং মৈখুদগী নীংতম্বা চাকখুম, হায়রিবশিং অসি হৌজিক্কী মতমগী তঙাই ফদবা পোৎলম ঙাক্তনি।
মসিগুম্বা খুদোংচাবশিং অসিদা ঐখোয়গী দবল ইঞ্জিন সরকারনা খ্বাইদগী অহেনবা মিৎয়েং চঙলি। হৌখিবা চহি ৮দা লৈবাক্কী লাইরবশিংগীদমক্তা করোর অহুমদগী হেনবা য়ুম শাবীখ্রে। কর্নাতকাগী ওইনসু, লাইরবশিংগী য়ুম লাখ ৮ হেনবগী অয়াবা পীখ্রে। মিদ্দল ক্লাসকী ইমুং লিশিং কয়াদা মশাগী ময়ুম শানবগীদমক্তা লুপা করোর কয়াগী তেংবাং পীখ্রে।
জল জীবন মিসনগী মখাদা ঐখোয়না শুপ্নগী চহি অহুমগী মনুংদা লৈবাক পুম্বগী য়ুম করোর ৬ হেনবগী মফমদা তোতি ঈশিং ফংহনখ্রে। কর্নাতকাদসু খুঙ্গংগী ইমুং লাখ ৩০ হেনবগী মফমদা অহানবা ওইনা তোতি ঈশিং ফংহনখ্রে। মসিগুম্বা খুদোংচাবা অসিদগী ঐখোয়গী ইচে-ইচল অমসুং ইচানুপীশিংনা খ্বাইদগী হেন্না কান্নবা ফংবসিদা ঐহাক্না য়াম্না নুংঙাইবা ফাওই।
মরূপশিং,
লাইরবশিংনা খ্বাইদগী চাউবা তঙাই ফদবদি শেল চঙদবা লাইয়েংবা অমসুং সোসিএল সেক্যুরিতীনি। লাইরবা অমদা খুদোংচাদবা লাকপা মতমদা, মখোয়গী অপুনবা ইমুংদা নত্তনা চারোন শুরোনশিংনা অৱাবা মাইয়োক্নৈ। আয়ুশমান ভারতনা লাইরবশিংবু মসিগুম্বা অৱাবদগী কনবীরে। আয়ুশমান ভারত য়োজনাগী মখাদা লৈবাক্কী চাউরাকপা লাইরবা করোর ৮না হোস্পিতালদা লৈদুনা লেম্না লাইয়েংখ্রে। মসিদগী লাইরবশিংগী চাউরাকপা লুপা লিশিং ৫০ তিংবদগী কনখ্রে। কর্নাতকাদসু আয়ুশমান ভারতকী কান্নবশিং লাইরবা অনাবা লাখ ৩০ হেনবনা ফংখ্রে অমসুং মখোয়নসু লুপা করোর লিশিং ৪ হেন্না তুংশিনবা ঙমখ্রে।
ইচিল ইনাওশিং,
নীংতম্বা ফংলবা মতুংদা ফাওবা শুপ্নগী রিসোর্স লৈবা মীওই খক্তনা কান্নবা ফংবগী ফিভম অমা লৈরম্মি। শেন্মিৎলোনগী হীরমদা মপাঙ্গল শোনবশিংবু অহানবা ওইনা চাউখৎপগী কান্নবা ফংহল্লে। শেন্মিৎলোনগী মিৎয়েংদগী অতৈদগী তাথবনি হায়দুনা কাওথোকপীরম্বশিংগীদমক্তা ঐখোয়না সরকারনা মখোয়গীদমক্তা লেপ্লি। অপীকপা লৌমী, অপীকপা লল্লোনবা মী, ঙামী, স্ত্রীত ভেন্দর, মখোয়গুম্বা মীওই করোর কয়ানা লৈবাক অসিনা চাউখৎলকপগী কান্নবা ফংবা হৌখ্রে, মখোয়না চাউখৎপগী খোঙজেলগী শরুক ওইরে।
পি.এম. কিসান সম্মান নিধীগী মখাদা লৈবাক্কী মীওই করোর ১১ হেনবা লৌমীশিংগী বেঙ্ক একাউন্ত চাউরাকপা করোর লাখ ২ ত্রান্সফর তৌবীখ্রে। কর্নাতকাদসু চাউরাকপা লৌমী লাখ ৫৫ হেনবনা চাউরাক্না লুপা করোর লিশিং ১০ ফংনখ্রে। পি.এম. স্বনিধীগী মখাদা লৈবাক্কী ইচিল ইনাও স্ত্রীত ভেন্দর লাখ ৩৫দা শেন্মিৎলোনগী তেংবাং পীখ্রে। মসিদসু, কর্নাতকাগী চাউরাকপা স্ত্রীত ভেন্দর লাখ ২না কান্নবা ফংখ্রে।
মুদ্র য়োজনাগী মখাদা লৈবাক শিনবা থুংবগী পীক্না কারবার তৌজবা চাউরাকপা মীওই করোর লাখ ২০ হেনবগী মফমদা লোন পীথখি। মসিদসু, কর্নাতকাগী পীক্না কারবার অমসুং ইন্দস্ত্রী তৌজবশিংদা চাউরাকপা লুপা করোর লাখ ২গী বেঙ্ক লোন পীথখ্রে।
মরূপশিং,
সমুদ্র তোর্বানগী মফমশিংদা তাবা খুঙ্গং, হিথাংফমগী অনকপদা লৈবা মরূপশিং, ঙা ফাবগী শিনফমগা মরী লৈনবা ঐখোয়গী ইচিল ইনাওশিংগী পুন্সি মহিং ফগৎহন্নবগীদমক্তা ঐখোয়গী দবল ইঞ্জিন সরকারনা অখন্নবা মওংদা হোৎনরি। ঙৈহাক্কী মমাংদসু, ফিশরীগা মরী লৈনবা মরুপশিংদা কিসান ক্রেদিত কার্দ য়েন্থোকখ্রে। অরুবা সমুদ্রদা চত্তুনা ঙা ফাবদা তঙাই ফদবা হি, মতমগা চুনবা ভেসেল কয়া পীখ্রে।
পি.এম. মতস্য সম্পদা য়োজনাগী মখাদা পীরিবা সবসিদী ওইরো, নত্ত্রগা ঙামীশিংদা কিসান ক্রেদিত কার্দকী খুদোংচাবা পীবা ওইরো, মসিনা ঙামীশিংগী য়াইফ য়ুম্বালগীদমক্তা অমসুং মখোয়গী শেন্থোক হেনগৎহন্নবগীদমক্তা পাংথোকপা অহানবা খোঙথাংনি।
ঙসি, কুলাইদা ঙা ফাবগী হিথাংফমগী ভুমি পুজন পাংথোকখি। মতম কয়াদগী ফিশরী সেক্তরগা মরী লৈনদুনা লাক্লবা ইচিল ইনাওশিংনা মসিগীদমক্তা ঙাইজদুনা লাকখিবনি। মসি শেম-শাবা লোইদুনা শিজিন্নবা য়ারক্লবা মতমদা ঙামীশিংগী শিংনবা কয়াগী ৱারোইশিন ফংলগনি। প্রোজেক্ত অসিনা ঙামী মশিং কয়াগী ইমুং-মনুংদা তেংবাংগনি, অদুগা মীওই কয়া অমসু থবক ফংগনি।
মরূপশিং,
দবল ইঞ্জিনগী সরকার, লৈবাক্কী মীয়ামগী তঙাই ফদবশিং ফংহন্নবা অহিং-নুংথিল খঙদনা হোৎনরি। লৈবাক মীয়ামগী অপাম্বসি ঐখোয়গী সরকারদা লৈবাক মীয়াম্না পীবা য়াথংগা মান্নৈ। লৈবাক মীয়াম্না ভারত্তা মালেমগী থাক্কী ইনফ্রাস্ত্রকচর লৈহনবা পাম্মি। ঙসিদি, লৈবাক্কী কাচিন কোয়া খুদিংদা মতমগা চুনবা ইনফ্রাস্ত্রকচর শেমগৎ-শাগৎলি।
ঐখোয়গী শহর খুদিংবু য়ারিবমখৈ মেত্রো কন্নেক্তিবিতী লৈহনবা হায়বসি লৈবাক মীয়ামগী অপাম্বনি। ঐখোয়গী সরকারগী হোৎনজমন্না মরম ওইরগা, হৌখিবা চহ ৮দা মেত্রো লৈবা শহর মশিংনা শরুক মরি হেনগৎখ্রিবনি।
শেল চঙদনা অমসুং লায়না প্লেন তোংদুনা চৎপা হায়বসি লৈবাক মীয়ামগী অপাম্বনি। উরান য়োজনাগী মখাদা হৌজিক ফাওবদা পেসেঞ্জর করোর অমা হেনবনা প্লেন তোনখ্রে।
ভারত্তা ক্লীন ইকোনোমী লৈবা হায়বসি লৈবাক মীয়ামগী অপাম্বনি। ঙসিদি ভারতকী দিজিতেল পেমেন্তনা পুৱারী ওইবা থাক্তা লৈরে, অমসুং ভিম-য়ু.পি.আই.গুম্বা ঐখোয়গী ইনোওভেসন্না মালেমগী পুক্নিং চিংশিল্লি।
লৈবাক্কী মীয়াম্না অয়াঙবা ইন্তর্নেত পাম্মি, অহোঙবা ইন্তর্নেত পাম্মি, লৈবাক্কী কাচিন কোয়া খুদিংদা ইন্তর্নেত পাম্মি। ঙসিদি, কিলোমীতর লাখ ৬মুক্কী ওপ্তিকেল ফাইবর কেবল তিংদুনা গ্রাম পঞ্চায়তশিংবু শম্নহল্লি।
৫জি.গী কান্নবগী সেক্তরদসু অনৌবা অহোংবা অমা লাক্কদৌরবনি। কর্নাতকাগী দবল ইঞ্জিন সরকারসু মীয়ামগী অনীংবা অপাম্বা থুংহন্নবগীদমক্তা কন্না হোৎনরিবা অসিদা ঐহাক্না নুংঙাইবা ফাওই।
মরূপশিং,
ভারতকী ওইনা কিলোমীতর লিশিং তরেত মখাই শাংবা সমুদ্র তোর্বান লৈ। ঐখোয়না লৈবাক্কী অসিগুম্বা রিসোর্সকী মপুং ফাবা কান্নবা লৌগদবনি। মফমসিগী কারাবালী সমুদ্র তোর্বান অমসুং ৱেস্তর্ন ঘাতসু তুরিজমগীদমক্তা মমিং চৎলি। ক্রুজ সিজন খুদিংদা ন্যু মেঙ্গালোর হিথাংফম্না চাংচৎ ওইনা তুরিস্ত লিশিং ২৫ হেন্দল তৌই হায়না ঐহাক্কী ইফমদা পাউদম্লক্লি। মসিদা মীরম লৈবাক্কী মীওই মশিং য়াম্মি হায়বসু খঙলে। মসিনা হায়বদি, চাউখৎপা য়াবা ওইথোকপা য়াম্না লৈ হায়বনি অমসুং ভারত্তা মিদ্দল ক্লাসশিংগী মপাঙ্গল হেনগৎলক্লিবা মওং অসিদা ভারত্তা ক্রুজ তুরিজমগী মতিক হেন্না হেন্না হেনগৎপা য়াই অমসুং হেনগৎলক্লি হায়বসি মসিনা তাক্লি।
তুরিজম হেনগৎলকপা মতমদা, মসিনা ঐখোয়গী কোত্তেজ ইন্দস্ত্রী, ঐখোয়গী আর্তিসান, গ্রাম উদ্যোগ, স্ত্রীত ভেন্দর, ওতো রিক্সো থৌবা, তেক্সী থৌবা, মখোয়গুম্বা খুন্নাইগী কাঙলুপ য়ামদবা মীওইশিংনা কান্নবা য়াম্না ফংই। ন্যু মেঙ্গালোর হিথাংফম্না তুরিজম হেনগৎহন্নবগীদমক্তা অনৌবা খুদোংচাবা কয়া লেপ্তনা হাপচিনবা অসিদা ঐহাক্না য়াম্না নুংঙাইবা ফাওই।
মরূপশিং,
কোরোনাগী অৱাবা মতম হৌরকখিবা মতমদা, ঐহাক্না শিংনববু খুদোংচাবদা ওন্থোকসি হায়খিবনি। ঙসিদি লৈবাক অসিনা শিংনববু খুদোংচাবদা ওন্থোক্তুনা উৎলে। নুমিৎ খরনিগী মমাংদা জি.দি.পি.গী মশিং লাকখ্রে, ভারতনা কোরোনা মতমগী মনুংদা শেমখিবা থৌশিল-থৌরাং, লৌখিবা ৱারেপশিং কয়া য়াম্না মরু ওই হায়বা মসিনা তাক্লে। মমাংগী চহিদা মালেম্না শিংনবা কয়া থেংনখ্রবসু, ভারতনা বিলিয়ন দোল্লর ৬৭০, হায়বদি, লুপা করোর লাখ ৫০গী অপুনবা এক্সপোর্ত তৌখি। শিংনবা কয়াগা মায় পাক্না মাইয়োক্নদুনা, ভারতনা বিলিয়ন দোল্লর ৪১৮, হায়বদি লুপা করোর লাখ ৩১গী পোত্থোক এক্সপোর্ত তৌবা ঙম্বগী অনৌবা রেকোর্দ থমখ্রে।
ঙসিদি, লৈবাক অসিগী গ্রোথ ইঞ্জিনগা মরী লৈনবা সেক্তর খুদিংনা মশাগী খ্বাইদগী ঙমজবা চাংদা মথৌ পাংথোক্লি। সর্ভিস সেক্তরসু শাহৌ লৌবগী মাইকৈদা খোঙজেল য়াঙনা চঙশিল্লি। পি.এল.আই. স্কিমগী কান্নবশিংগী মমি মেন্যুফেকচরিং সেক্তরদা তাবা উরি। মোবাইল ফোনগা লোয়ননা ইলেক্ত্রোনিক মেন্যুফেকচরিং সেক্তরনা শরুক য়াম্না শাহৌ লৌরে।
ঙসিগী ইম্পোর্তনা চহি ৩গী মনুংদা তারক্লিবা চাংগা মান্ননা ঐখোয়গী এক্সপোর্তকী চাং হেনগৎলক্লি। মেঙ্গালুরুগুম্বা মরু ওইবা হিথাংফম লৈবা, লৈবাক্কী সমুদ্র তোর্বানগী মফমশিংনা ভারতকী পোত্থোক এক্সপোরত তৌবদা মখোয়গী রিসোর্সশিং শিজিন্নদুনা ময়াম অসিগী কান্নবশিং হকথেংননা ফংনরি।
মরূপশিং,
সরকারগী হোৎনজমন্দগী লৈবাক অসিদা হৌখিবা চহিশিংদা কোস্তেল ত্রাফিক্তা শরুক য়াম্না হেনগৎপগী ফিভমসু ঐখোয়না উরে। লৈবাক্কী তোঙান-তোঙানবা হিথাংফমশিংদা খুদোংচাবা অমসুং পথাপ হেন্না ফগৎলকপনা মরম ওইরগা, কোস্তেল মুবমেন্ত হৌজিক য়াম্না হেন্না লায়থোক্লে। পোর্ত কন্নেক্তিবিতী হেন্না ফগৎহনবা, মসিদা হেন্না খোঙজেল লৈরকপা হায়বসিদা সরকারনা হোৎনরি। মরম অদুনা, পি.এম. গতিশক্তি নেস্নেল মাস্তর প্লানগী মখাদা সীম্লেস পোর্ত কনেক্তিবিতীদা তেংবাংগদবা রেলৱে অমসুং রোদকী প্রোজেক্ত ২৫০ হেন্না মশক খঙদোকখ্রে।
ইচিল ইনাওশিং,
মথৌনা অমসুং লল্লোন ইতিক্কীদমক্তা মমিং লৈবা মসিগী সমুদ্র তোর্বানগী মফম অসি পোক্লপদগী লোইনরক্লবা তেলেন্তনা থল্লিবনি। ভারতকী ইন্তর্প্রাইজিং ওইবা মীওই কয়া মফমসিদগী লৈবনি। ভারতকী নীংথিরবা ইথৎ অমসুং চিং কয়া কর্নাতকাদা লোইরিবনি। ভারতকী মমিং লৈরবা লাইনীংফম অমসুং লাইশঙ কয়াসু মফমসিদা লৈরিবনি। লৈবাক অসিনা হৌজিক নীংতম্বগী অমৃত মহোৎসব পাংথোক্লিবা অসিদা, ঐহাক্তি রানি অবক্কা অমসুং রানি চান্নভাইরাবুসু নীংশিংবা পাম্মি। ভারতকী লমদম, ভারতকী কারবারবু লোইলম লৈঙাক্তগী কন্নবগীদমক্তা মখোয়না হোৎনখিবা অসি মশক থোকপনি। এক্সপোর্ত সেক্তরদা ঙসি মাংজিল থানা চৎলিবা ভারতকীদমক্তা মখোয়গুম্বী থৌনা লৈবী নুপীশিং অসি অচৌবা ইথিল অমনি।
হর ঘর তিরঙ্গা খোঙজংবু কর্নাতকাগী মীয়াম খুদিংনা, ঐখোয়গী নহারোল মরূপশিংনা মায় পাকহনখিবা, মদুমকসু মসিগুম্লবা নীংথিরবা চৎনবীগী মখা চত্থরকপা থৌওং অমনি। কর্নাতকাগী কারাবলী মফমদা লাকপা মতমদা লৈবাক নীংবগী মসিগুম্বা ৱাখল্লোন, লৈবাক্কীদমক্তা ৱারেপ লৌবগী মতৌনা ঐহাকপু মতম পুম্বদা ইথিল পী। মেঙ্গালুরুদা উবা ফংলিবা মসিগুম্বা থৱাই য়াওবগী মতৌনা চাউখৎপগী লম্বীবু হেন্না ময়েক শেংহল্লে, অসিগুম্বা থাজবা অসিগা লোয়ননা ঐহাক্না মীয়াম খুদিংবু চাউখৎ-থৌরাংগী প্রোজেক্তশিং অসিগীদমক্তা থাগৎচরি অমসুং য়াইফ পাউজেলসু পীজরি।
ঐহাক্কী লোয়ননা অমুক্তা হৌনা লাওমিন্নসি –
ভারত ইমানা য়াইফরে
ভারত ইমানা য়াইফরে
ভারত ইমানা য়াইফরে
মীয়াম্বু থাগৎচরি!